
Un cuvânt de multumire 


Cel dintăi cuvânt, pe care ne simțim datori să'l rostim 
în acest număr al „Vieții Basarabiei“, este cuvântul de 
mulțumire ce adresăm tuturor acelora cari au întâmpinat 
munca anunțată de noi, cu vădite semne de bunăvoință şi 
de încurajare. Am primit atâtea scrisori şi telegrame de 
felicitare și de urări, încât ne simțim copleșiți de un sim- 
țimânt de mulțumire sufletească și de mândrie părintească 
pentru plăpânda încă creațiune — revista noastră „Viaţa 
Basarabiei“, care este salutată cu atâta dragoste. 

A fost de ajuns să lansăm o invitațiune programatică 
de colaborare la revista noastră şi au răspuns zeci de 
fruntași ai scrisului românesc din Basarabia, cari se gră- 
besc să-și trimită adeziunea la opera ce ne-am propus. A 
fost de ajuns să apară primul număr al revistei, şi ne-am 
pomenit cu abonamente sau angajamente și cu cereri de 
numere pentru a împărtăși bucuria apariției „Vieţii Basa- 
rabiei“ persoanelor care n'au primit revista, dar ar dori 
s'o aibă. Unii din corespondenţii noștri fac plăcuta pentru 
noi legetură între revista „Viața Basarabiei“ de astăzi și 
prima revistă românească în Basarabia „Cuvânt Moldove- 
nesc“ din anii 1913—17, care a avut un rol așa de însăm- 
nat la trezirea conştiinţei naționale basarabene. 

Alţii vin cu prețioase sfaturi privitoare la programul 
publicaţiunii noastre și cu promisiuni de sprijin material 
şi moral pentru consolidarea și ameliorarea operii începute, 

Tuturor le răspundem cu un cuvânt de mulțumire şi-i 
rugăm să creadă că cea mai mare răsplată a muncii noastre 
este tocmai această legătură sufletească ce se închiagă 
între membrii aceleiași familii—scriitorii şi cetitorii revistei 
„Viaţa Basarabiei“. 

La una din adunările intime ale colaboratorilor re- 
vistei, am spus că doresc să știu „Viaţa Basarabiei“ nu 
opera mea, ci a tuturor participanţilor cu scrisul. De data 
aceasta mai adaog, că vreau să știu „Viaţa Basarabiei“ în 
grija tuturor acelora cari simțesc românește, cari cugetă 
la întărirea românizmului în Basarabia, cari îşi dau seamă 
că înălţarea neamului și statului român nu se poate fără 
basarabeni, cari înțăleg că la îmbogățirea tezaurului cul- 
turei româneşti sânt chemaţi toți românii, de ori unde s'ar 
trage, deci și basarabenii; cari știu, cum, ştim şi noi, că 
mădularul cel mai vulnerabil în organizmul românesc şi 
partea cea mai ameninţată a statului naţional român este 
Basarabia, deci aici trebue să se adune toată puterea de 
rezistentă a neamului, aici — toată atenţia conducătorilor 
statului, aici — toată puterea de creaţiune a oamenilor dă- 
ruiți de Dumnezeu, aici — toată jertfa cetaţenilor cu sim- 
tul de răspundere, aici—pregătirea pentru supremul efort 
românesc, dacă puteri duşmane neamului și statului nostru 
ar încerca cu arma să ne tăgăduiască dreptul la viață. 

Acesta ne-a fost gândul călăuzitor, când am conceput 
revista „Viața Basarabiei“ și acesta ni este cuvântul, cu 
care ne îndreptăm cătră intelectualii români de pretutin- 
deni. Dacă lucrul nu s'ar îi văzut îndeajuns din No. întăi 
al publicaţiunii noastre, mai spunem şi de data aceasta că 
„Viaţa Basarabiei“ vrea să fie o revistă de cultură românea- 
scă și, în măsura puterilor, de îndrumare în cultura gene- 
rală. Ea vrea să cuprindă domenii cât mai întinse şi să fie 
de folos cât mai multor doritori de adevăr, frumos și bine. 
Va reuşi, în măsura în care va fi sprijinită: cu scrisul a- 
celor cari vor răspunde la chemarea noastră şi cu banul 
acelora cari vor consimți la mica jertfă ce le-o cere „Viaţa 
Basarabiei“. 


PAN. HALIPPA 


Cântecul Soarelui 


I 
ZORILE 


In casa noastră, albă şi curată, 
Se împletiau, ca edera 'mpreună, 
Sfințenia credinţii, voia bună, 

Si dragostea de mamă și de tată. 


Zorelele-o prindeau într-o cunună, 
In veselia soarelui scăldată ; 

lar în lumina nopței dealtădată, 
Cât de tăcută surâdea la lună! 


$ 
Când zorile se rumeniau ca focul, 
Vărsând prin geamuri o lumină blândă, 
Ne scutură din somn și visuri frigul... 


Dar frămânitând cu aripile locul, 
Slăvind a vieţei vecinică isbândă, 
Cocoșul cântă 'n curte: „Cutcurigul! “ 


II 


CÂNTECUL COCOŞILOR 


Și altul, și-altul „cutcurigu“ cântă, 
Și altul din poeană le răspunde... 
Si unul strigă cine știe unde... 

Si strigătul de strigăt se 'nferbântă, 

Și cântecul de cântec se pătrunde... 
Si muzica cocoșilor s'avântă 

Spre răsăritul cu lumina sfântă 
Ce se revarsăn înfinite unde... 


Și aripi freamătă prin curți, pe garduri, — 
Si repezi-repezi flutură 'n lumină, 
Ca vie fâifâire de stindarduri... 


Si roșul zorilor, tivit în aur, 
Sfrăfulgerat de-o geană de balaur, 
Vestește satului o zi senină... 


III 
RĂSĂRITUL 


Și iată că şi soarele răsare! 

Și boabele de aur îşi aruncă 

Pe casă, pe grădină și pe luncă... 
Și sufletul pământului tresare! ' 


Femei și oameni trec tăcuţi la muncă, — 
Se-aud pe drum scârțâituri de care; 

Si toate vietățile 'n mişcare 

Indeplinesc a cerului poruncă: 


Găinele cotcodocesc grămadă 
Și cântă păsările cântătoare ; 
Albinele se mistue *n livadă... 


Plăvana 'n poartă-şi linge `n bot vițelu, — 
Iar „puiul mamei“ fericit, la soare, 
Ce drăgălaș se joacă cu căţelu ! 


Donar Munteanu 


Introducere la istoria Basarabiei subt 
stăpânirea rusească. 


I. PROBLEMA, 


Istoria Basarabiei subt Ruși prezintă pentru noi, Românii, un 
interes considerabil. 

Basarabia a fost supusă influenţei ruse mai mult de un se- 
col. Administrarea Rusiei și cultura rusă au lăsat urme nume- 
roase în provincia noastră, 

Imperiul rus a dispărut. Graţie schimbărilor radicale în con- 
strucţia social-politică a Rusiei, trecutul nostru subt Ruși devine în 
conștiința noastră prea îndepărtat, 

Insă simţul realităţilor trecute nu a dispărut la noi cu to- 
tul, Timpul trăit subt Ruşine pare ca un somn, dincare nu de- 
mult ne-am trezit şi pe care nu lam uitat încă. 

Posedăm un avantaj în comparaţie cu istoricii viitori, cari 
se vor naște din generaţiile noastre tinere. 

Nu numai că reținem în memoria noastră multe fapte, dar 
şi cunoaştem raporturile dintre ele, 

Trecutul Basarabiei subt Ruși este pentru noi un trecut 
proaspăt. = 

De aceia trebue să dăm multă atenţie studierei istoriei Ba- 
sarabiei și să incepem să ne explicăm legătura între Basarabia 
românească și fenomenele din viaţa rusească. 

Istoricul trecutului basarabean subt Ruși niciun moment nu 
trebuie să uite că Basarabia şi-a păstrat înfăţişarea sa deosebită 
etnică, social-politică și juridică, întotdeauna cu un aspect naţio- 
nal, până la tragicul sfârșit al vastului Imperiu rus, 

Expunerea faptelor petrecute în Basarabia trebue să fie pusă 
în legătură atât cu evenimentele din centrul Rusiei, cât şi cu 
starea sufletească a naţionalităţii vii românești din Basarabia, 

Prin urmare, problema pentru orice cercetare istorică a Ba- 
sarabiei subt Ruși este bilaterală, 

II SCURTĂ BIBLIOGRAFIE, 


Ar fi o mare cutezanţă să credem că cunoaștem istoria Bu- 
sarabiei subt Ruși. Există foarte puţine lucrări istorice atât în 
limba română cât și în cea rusă, 

Pentru Ruși Basarabia a fost o provincie străină, alogenă. 
Istoricii ruşi își îndreptau atenţia mai mult asupra problemelor 
centrale a istoriei rusești, asupra acelor procese, cari aveau loc 
pe teritoriul populat de rușii mari și ruşii mici (velicoruși și 
maloruși). In cea mai mare parte atenţia este indreptată asupra 
problemelor provinciale pe atât, pe cât ele au avut vr'o însem- 
nătate pentru istoria centrului. Așa, de exemplu, există cerce- 
tări în istoria țării Kiewului, țării Pskowului, republicei Novgo- 
rodului, originei statului velicorus, în istoria socială a Ucrainei 
etc. Ca excepţie găsim și lucrări la istoria Finlandei și Poloniei. 
Basarabia n'a avut noroc. 

In afară de lucrarea lui Nacco”) care este insuficientă, fiind 
scrisă fără bază serioasă istorică, uneori chiar superficial și ten- 
dețios,„—aproape până la sfârșitul veacului al XIX-lea nu a apă- 
rut nimic. 


Lucrările istorice asupra Basarabiei au început să apară 
mai mult sau mai puțin regulat numai la finele secolului al 
XIX-lea și inceputul secolului nostru. 


Una din primele lucrări a fost cartea lui Batiuşcov „Basa- 
rabia“**) tendițioasă și prea sumară, Ea a fost întocmită în urma 
poruncei împăratului Alexandru III și după gândul lui a trebuit 
să fie justificată stăpânirea rusească în Basarabia. Lucrarea nu 
a reușit, deoarece nu numai ca denaturat procesul istoric al 
vieței Basarabiei, dar a fost și lipsită de un criteriu ştiinţific, 

Uneori ea degenerează în citarea calendaristică a eveni- 
mentelor și anilor. 


După această lucrare a apărut în 1900 în „Notele Societă- 
ţii Istorice din Odessa“ şi separat lucrarea sus numitului Nacco 
„Administraţia civilă în Basarabia, Moldova şi Muntenia în 


*) Istoria Basarabiei, I-II, Odessa, 1876, in limba rusă, 
**) S. Petersburg, 1892, în limba rusă. 

1806—1812“, conţinând în expunerea sa multe fapte interesante 
din așa zisă „Arhiva Senatorilor“, 

Primul pas spre studierea serioasă a istoriei provinciei 
noastre a fost făcut în domeniul bisericesc de A. Stadnițchi. 
Lucrarea lui despre Mitropolitul Gavriil Bănulescu- Bodoni (1894) 
a fost mult apreciată in literatura istorică, | 

Apoi pe de aproape a studiat istoria Basarabiei neobositul 
Ion Halippa, secretarul Comisiunei Arhivelor Basarabene. Gra- 
ție muncei şi stăruințelor lui au fost publicate trei volume de 
„Opere“ (Trudâ) ale acestei Comisiuni (1900, 1902 — 1907). Te- 
mele elaborate și desvoltate în ele ne dovedesc calităţile savante 
de prim ordin ale acestui autor, 

După aceasta apare și un istoric jurist generalizator, fost 
ministru al instrucției publice în Rusia, Kasso. Lucrările lui — 
„Dreptul bizantin în Basarabia“ (1908) și „Rusia la Dunăre și în- 
jiințarea Oblastiei Basasabia“ (1913) luminează unele fenomene și 
momente din istoria Basarabiei foarte interesante. 

Dacă la aceasta vom adaoga unele lucrării în chestiuni se- 

parate, de exemplu, a lui A. Krupenschi despre istoria nobilimei 
(1912), a lui P. Lotofchi despre Seminarul Teologic (1913), a preo- 
tului N. Lașcov despre Liceul de băeţi Nr. 1 (1909) şi a lui 7. 
Parhomovici în domeniul istoriei bisericeşti, — enumerarea prin- 
cipalelor lucrări în domeniul istoriei Basarabiei în limba rusă va 
îi epuizată. 
In ce priveste limba română, înaintea Unirei au apărut 
două interesante lucrări: prima a lui Z. Arbore „Basarabia în 
secolul al XIX-lea (1898) şi a doua a actualului prim ministru 
profesor N. Iorga „Basarabia noastră“ 1912, scrisă cu ocazia 
centenarului anexării Basarabiei de către Ruși. Ambele privesc 
istoria Basarabiei subt Ruși numai în liniile ei generale. 

Cu aceiaș ocazie a centinarului a apărut și broşura d-lui 
Pan. Halippa, conţinând expunerea generală a evoluţiei istorice 
a Basarabiei; cu prea puţine menţiuni din istoria internă a pro- 
vinciei noastre, 

După Unire au apărut unele lucrări noui, D-l Z. Nistor a pu- 
blicat o privire generală asupra istoriei Basarabiei”), In ea s'a dat 

puţină atenţie perioadei rusești. Paginele consacrate ei nu sunt 
produsul unei cercetări istorice a acestei provincii la acea epocă, 
ci o simplă expunere a câtorva legi și a câtorva cărţi. 

Dr, P. Cazacu în cartea sa „Moldova dintre Prut și Nistru“ 
printre materialul diferit a dat loc şi unor notițe de istorie. 

D. Șt. Ciobanu a scos la iveală „Cultura românească în 
Basarabia sub stăpânirea rusă“ (1923). 

Cu prilejul expoziţiei la Chișinău din 1925 sub îngrijirea 
d-lui Ciobanu s'a publicat o monografie despre Basarabia (1926). 
Printre articolele înșirate în ea găsim și cele istorice de mai 
mulţi autori (în afară de d. Ciobanu — P. Gore, L, Boga şi a.). 

DI. P. Sinadino în cartea sa „Creditul în Basarabia“ (1929), 
tratează și chestiuni de istorie, 

De curând s'a publicat de d. N. Popovschi „Istoria biseri- 
cei din Basarabia“ (1931). 

Sub direcţia d-lor profesori ai Facultăţii de Teologie T. Bu- 
lat şi C. Tomescu apare revista „Arhivele Basarabiei”, 

Unele chestiuni interesante au fost tratate în „Anuarele 
Comisiunei Monumentelor Istorice, secția Basarabiei”, de d. P. 
Constantinescu laşi, Berechet s, a. 

Dacă vom adăoga la aceste, lucrările mele (două, trei), a- 
ceasta este totul, 

Ar fi de prisos să insistăm că în limbile străine nu obser- 
văm nici un interes față de istoria Basarabiei. Unele notițe scurte 
găsim numai la U. Clark.— „Bessarabia“ (1927), Antony Babel— 
„La Basarabie“ (Paris, 1926) şi la Andrei Popovici — „The Po- 
litical Status of Bessarabia“ (Washington, 1931). 

Este prea puţin. In afară de aceste, nu există nici o luc- 
rare, care ar cuprinde întreaga istorie a Basarabiei subt Ruși, 

Arhivele Basarabiei îşi aşteaptă cercetători. O sumedenie de 
dări de seamă nu sunt utilizate de nimeni, Chiar și „Colecţiu- 
nea complectă a legilor“ ruse până acuma nu este studiată su- 
ficient, Faptele istorice nu sunt încă adunate și sistematizate, Ne 
lipsește o expunere bine înjshebată, 

Socotim ca o chemare a timpului nostru şi a generaţiei 
nostre studierea amănunțită a istoriei Basarabiei subt Ruși. 

Ar fi bine ca mai ales tineretul să se ocupe cu examina- 
rea procesului istoric al Basarabiei subt Ruși. 

III. ABSOLUTISMUL ȚARILOR 


In rândul fenomenelor de cari s'a izbit Basarabia din mo- 
mentul anexărei ei de Rusi, primul loc îl ocupă absolutizmul 
țarilor. Basarabia a fost anexată de Rusia în 1812, adică în timpul 
-absolutismului rusesc, 

Trebue să fim mai întâi dumeriţi asupra fizionomiei sufle- 
„tești a Rusiei absolutiste, pentru ca să ne putem închipui la ce 
trebuia să se aștepte Basarabia anexată. 

Toţi istoricii denumesc perioada dela Petru cel Mare, adecă 
-dela începutul secolului al XVIII şi până la începutul secolului 
al XX-lea —perioada absolutismului rusesc. Ce rol politic l'a a- 
vut acest absolutism în Rusia? Să vedem ce răspund la aceasta 
istoricii ruşi. Dăm unele date şi consideraţiuni din domeniul isto- 
riograliei ruse. 

Istoricii anteriori ruși, la cari aparţin istoricii secolului al 
XVIII-lea şi începutul secolului al XIX-lea (de ex., Tatișcew, Lo- 
monosov, Karamzin ş. a.*) credeau că absolutismul, ca și în- 
treaga istorie a Rusiei în genere, este meritul principilor (kne- 
zilor). Principiul monarhic ar fi mişcat Rusia chiar din pri 
mele zile ale conștiinței sale istorice. Principele (kneazul) Kievu- 
lui a fost în închipuirea lor acea figură, care, mai târziu, ce e 
drept în alte condițiuni istorice, era reprezentată de împăratul 
rusesc al secolului al XVIII-lea. 

Aci nu exista nici o idee a evoluţiei, Rusia, chiar dela în- 
ceput, ca o sămânță din care creşte planta, conţinea într insa 
întreaga desvoltare de mai târziu. 

Partea slabă a acestor păreri era şi în faptul că principelui 
i se dădea o importanţă exagerată și nu se dădea de loc atenţie 
“celorlalți agenţi istorici, de exemplu, nu se lua în seamă poporul 
a cărui viață constituie în realitate preocuparea principală a 
istoriei, | 

Știința istorică nouă, în persoana istoricilor Kliucewsky, 
Rojkow, M. Pokrovschi și Pavlow -Silvansky, a trecut centrul 
greutății pe această ultimă parte a chestiunii. Pentru Kliucevsky, 


*) Istorlografia veche rusă vezi în următoarele lucrări: Koialo- 
„vici. „Istoria autoconştiinţiei ruse (Istoria russcago samosoznania”). Mi- 
liucov*“. Istoria ideei istorice ruse („Istoria russcoi istoricescoi mâsli”) şi 
Iconicov. Incercarea istoriografiei ruse“, voi. I — II. 

absolutismul este consecința procesului lent al colonizaţiei Ru- 
siei *), Ia genere, întreaga istorie a Rusiei este mișcarea colo- 
pistă dela sud spre nord, dela Nipru spre încrucișarea râului 
Volga cu Oca. Tribul rușilor mari (velicoruşilor) a fost elementul 
care înjgheba statul în triunghiul Oca-Volga. Și pentru că prin- 
cipii velicorusi au fost conducătorii acestei mișcări de coloniza- 
ţie, datorită acestui fapt ei au devenit puternici politicește. 

După părerea lui Kliucewsky, însuși cuvântul de „absolu- 
tism“ („samoderjavie“) a fost împrumutat de Ruși din Bizanţ 
(“autokratos*). Terenul pentru imprumut a fost eminamente pre- 
gătit în Rusia, Deja în secolul al XVII-lea, marii duci şi-au in- 
tensilicat mult puterea în dauna autorităţii boerilor. În „duma 
boerească“ (consiliul de stat), instituţie ce era alăturată domnului, 
acesta din urmă a întodus pe amicii săi. La finele secolului al 
XVII-lea, trecerea la puterea împărătească a fost cu totul gata. 

Rojkow și M. Pokrowschi, partizanii materialismului istoric, 
au încercat să explice proveniența absolutismului din cauze e- 
conomice **). 

Şi în fine, Pavlow -Silvansky a găsit explicaţia absolutismu- 
lui, ocupându-se de chestiunile feudalismului rusesc ***). Până la 
cercetarea acestuia, ştiinţa istoriei rusești era de părere, că Ru- 
sia n'a avut feudalism, că această epocă, prin care au trecut 
popoarele continentului european, na fost de loc cunoscută 
Rusiei, 

Trecerea dela feudalism la absolutism a avut loc în statele 
Occidentului în secolele al XVI-lea şi al XVII-lea. 

Se pretindea până la apariţia lucrărilor lui Pavlow-Silvanski+ 


că aceste fenomene ale feudalismului au lipsit în istoria Rusiei. 


Această idee este clar exprimată la Sergheevici, care afirma, că 
în Rusia nu a existat lupta între principe și boerii lui. 
Pavlow-Silvanschi a dovedit existența feudalismului în Ru- 
sia, demonstrând un şir de fapte. După părerea lui, feudalismul 
a existat în Rusia în secolele XI-XIII, apoi el a degenerat în 
monarhia de stări sociale, care este o etapă anumită spre mo- 


*) „Cursul istoriei ruse“, vol. |. 

**) Rojkow. Origina autocrației ruse („Proishujdenie russkago 
samoderjaviia“). Pokrowski. Istoria Rusiei (vol. I- V), 1911 - 1912, 

+++) „Feodalism v drevnei Rusi“, S-Petersb., 1907, şi „Colecţia 
operelor", vol, I-II. 

narhia absolută şi în fine, lupta între rege și vasali, cum s'ar zice, 
lupta cea din urmă, a avut loc la jumătatea secolului al XVII-lea. 
Spre finele secolului al XVII-lea, absolutismul autorităţii țarilor 
moscoviți este în afară de ori ce îndoială. 

Acest din urmă punct de vedere este just. Absolutismul 
țarilor ruși s'a născut în lupta cu boerii pentru putere. 

Dacă proveniența absolutismului rusesc se datorește acelo= 
rași cauze, cari acționau şi în Europa Occidentală, -- în Rusia, 
pentru întărirea lui au mai existat și condițiuni auxiliare, și a- 
nume: întinderea mare a statului şi varietatea compunerii lui. 

Ecaterina a Il-a, la jumătatea secolului al XVIII-lea, era cu 
totul conștientă d2 necesitatea absolutismului, anume, în legătură 
cu întinderea mare a Rusiei. „Ce altă autoritate, dacă nu auto- 
ritatea ţarului, — spunea ea, — poate să păstreze ordinea deplină 
şi supunerea populaţiei pe o întindere atât de mare a statului 
rus ?“ 

Pe de altă parte, trăsătura caracteristică a Rusiei a fost nu 
numai întinderea mare a ei, ci de sigur și varietatea naţiunilor 
-componente Numai autoritatea puternică a unei persoane putea 
să ţină în ordine naţionalităţile atât de variate ca grad de cul- 
tură și unitate etnică. 

Absolutismul impăraţilor ruși a existat două secole pline: 
al XVIII-lea și al XIX-lea. 

Primul din aceste secole a fost un secol de înflorire a 
absolutismului rusesc. La început, Petru cel Mare in cursul pri- 
mului sfert al acestui veac, iar apoi, Ecaterina a Il-a în cursul 
aproape întregei jumătăţi a doua a acestui secol, întroduc în mod 
energic politica așa zisului „absolutism luminat“, Ambii monarhi 
îşi pun de scop a întroduce binele prin forța monarhică, prin 
constrângere. Ca bază socială, monarhia absolutistă se rezema 
pe nobilime. 

Primul semn al desordinei sufleteşti a forţelor monarhice a 
fost apariţia cărţii lui Radişcev „Voiajul dela Petersburg la Mo- 
scova“, încă sub domnia țarinei Ecaterina a Il-a. 

In aceasta carte se desaproba complect arbitrariul împăra- 
tesc, şerbia taranului, sărăcia poporului, Radișcev a fost de ori- 
gină nobilă. 

Ecaterina a simţit primejdia. Pe autorul cărţii ea la denu- 
mit „revoluţionar, mai primejdios decât însuș Pugaciov“. 

Răsvrâtirea „decabriștilor“, ofiţerii nobili, în Decembrie 
1925, a fost al doilea semn serios al descompunerei monarhiei 
absolute. Cinci spânzurați au săpat o prăpastie între nobilimea 
progresistă și diferiţi intelectuali de o parte și țarii de altă parte. 

După cum lupta cu boierii vechi a avut ca urmare înte- 
meierea absolutismului, lupta țarilor cu nobilimea progresistă, 
care a vrut să fie la înalțimea cerințelor vremei, a determinat 
declinul Impărăţiei ruse. 

Impăratul Nicolae I a încercat să creeze biurocraţia, lipsită 
de legături cu nobilimea, însă nu a reușit. Experienţa a fost 
zădarnica, Ea a dat greș. 

Impăratul Alexandru al II-lea a fost nevoit să dea reforme. 
Marile reforme din deceniul al șaselea au avut în istoria Rusiei 
cea mai mare importanță și ele au determinat într'un mod oare- 
care şi revoluțiile ulterioare, 

Până acuma rămâne o enigmă istorică, de ce a fost ucis 
de revoluționari impăratul Alexandru al II-lea. 

“Nobilimea ` a dat mulţi luptători împotriva absolutismului 
țarilor. Chiar și cel: mai de seamă distrugător al Rusiei vechi, 
Lenin provine din familie nobilă. 

Prin urmare, Basarabia a întrat în rândul provinciilor ruse 
atunci, când începea descompunerea absolutismului și deaceia ea 
a suferit o înrîurire adâncă din partea ideilor liberatoare și re- 
voluţionare din Rusia. 

Spiritul liberător şi revoluționar în decursul secolului al 
XIX şi al XX, înlocuia consecutiv pe cel naţionalist restrictiv. 

4 Cine vrea să înțeleagă istoria Basarabiei. subt- Ruși, trebuie 
să ţină seamă de această luptă înverşunată între două forţe so- 
ciale: prima — cea a țarilor și a guvernelor lor și a doua — cea 
a revoluţiei. 

Insă pe când desvoltarea social-economică și politică a 
Rusiei lua formele dialecticei lui Hegel, desnaţionalizarea Basa- 
rabiei pe căile de rusificare și „alogenizare“ creştea progresiv 
din ce în ce mai mult. 

În această coexistență și desvoltare diferită a două rânduri 
de fenomene în viața Basarabiei constă specificul cel mai ide 


seamă al istoriei basarabene subt Ruși. 
detii Boldur 


Conferențiar universitar. 


Amintiri 


Printre cele câteva cărți moldoveneşti, tipărite cu litere chi- 
ilice, care mi-au rămas dela sărmanul meu tată, vechi dascăl de 
biserică din satul Cubolta, este și un „Calendar pentru bunul gos- 
podar“, alcătuit de loan Ionescu, tipărit la lași în 1845, „la Can- 
ora Foii Săteşti* a lui M. Cogâlniceanu. 

Câteva amintiri din copilăria mea depărtată sânt oarecum 
«degate de acest calendar. Deși nu era un calendâr ca toate calen- 
darele, cu indicația sărbătorilor și sfinților. pe toate zilele din 
an, — tata ţinea mult la el. Sărbătorile cu toți sfinţii tata le căuta 
-şi le găsea ușor într'o psaltire veche, prevăzută cu fel de fel de 
indicațiuni pascalice, în care se orienta foarte bine. Tata ţinea la 
calendarul lui loan Ionescu, pentrucă în el găsea sfaturi bune pen- 
tru muncile în gospodărie pe toate lunile din an. Obişnuia să'l 
cerceteze și să ne spuie și nouă lucruri pe care socotea că le pu- 
tem pricepe şi trebue să le ştim. 

Tata se întreținea cu noi, de obiceiu, în timpul mesei sau 
muncii, la care participa întreaga familie: tata, mama, sora Ca- 
sunea și Nataşa şi eu — mezinul. La drept vorbind, noi am fost 
mai mulți în familie, dar pe vremea aceia de care eu, băiat de 
“6 —7 ani, îmi aduc aminte, sora noastră cea mai mare — țățaca 
Maşa era măritată, iar fratele — bădița Vanea era, cum zicea 
toată lumea cu adânc respect, la învățături înalte la Chiu sau la 
slujbe împărăteşti la Chișinău, pe care noi cei rămaşi acasă le 
-socoteam de neatins cu gândul nostru deprins a străbate doar ori- 
zontul strâmpt al Cubolţii, cu apa ei şerpuitoare, cu iazul mare 
unde prindeam peşte și vara ne scăldam de nenumărate ori pe zi, 
“cu moara tupilată în dosul iezăturii şi opustului, cu satul răsfi- 
rat pe ambele maluri ale apei, cu școala peste drum de casa noas- 
ră, cu țintirimul în marginea satului, cu râpi adânci ce scrijelau 
dealul din faţă, cu biserica şi curtea boerească învecinată şi la o 
-depărtare bună de sat. 

In timpul praşilei, tata ne tălmăcea cele cuprinse în Calen- 
darul pentru bunul gospodar, vorbind despre felul de a prăşi- 
despre folosul prășiturei pentru pământ şi plantă, despre rărirea 
popușoiului la a doua praşilă, care -- făcută bine— are darul de 
a îndoi roada, despre greutatea de a stârpi din ogoare buruenele 
rele ca pălămida, curcubețica, pirul cu paragina lui, holbura şi 
altele care toate se înmulțesc grozav și. sug vlaga întreagă din pă- 
mânt, de nu måi rămâne nimic pentru popuşoi. Toate acestea e- 
rau lucruri pe care noi le puteam ușor înțelege, căci le vedeam 
cu ochii. Mai greu era de priceput ce-i cu sapa calului: o mașină 
minunată cu care s'ar fi prăşind aiurea spornic şi bine. 

Cineva din noi îl întreba atunci pe tata: 

— Cum să fie, mă rog, sapa calului? Să fie ca sapa noas- 
tră lată de cer cu două colțuri şi cu coadă lungă de lemn? Să 
lucreze cu ea calu? Da cum să lucreze murga noastră care: în- 
dată ce agiunge la popușoi, începe să-i rupă şi să-i mănânce de 
ți-i mai mare năcazu. Poate un cal să 'nțeleagă ce-i popşoi şi 
ce-i buruiană? Și cum să-i spui murgei noastre să prăşască pop- 
şoiu şi să tae buruiana ? Zău, tată, nu "nțelegem noi cum să cie 
sapa cea a calului! 

— Apăi dă, cum să cie? Trebui să cie ca un fel de plug. 
Că ce-i sapa şi ce-i plugu? Sânt nişte cuțite mari cu care scur= 
măm pământu şi tăiem buruenile. Și cu hârlețu săpăm pământu 
şi cu sapa îl scurmăm : da merge încet. Indată ce luăm plugu, 
merge iute. Am cetit în călindaru meu că un om cu sapa câlului 
poate prăşi într'o zâ de vară atâta, cât nu pot dovedi nici două- 
zeci prășitori buni cu sapa noastră ţărănească. Şi-i mare lucru 
să-ți prăşeşti ogoru tot dintr odată, să nwl scăpi în buruene, ca să 
poată să crească tot popşoiu în slava lui! 

S: atunci Casunea, care era cea måi harnică, răspunzând 
parcă gândului nostru comun, sătui cum eram de atâta prăşit, cu 
beşici peste beşici. în palme şi cu degetele picioarelor tăiate de 
sapă, zicea: i 

— Di ci, tată nu cumperi şi mata o sapă de-acelea di cal, 
cum spuni călindaru, cå să scăpăm şi noi mai digrabă di munca 
asta di roghi? Ni-am săturat di arșița soarelui, di jărna ce ti 
frigi la chicioare, di colbu ce-ţi întră în ochi şi gură, să licheşti 
di sudoarea feţii şi sântem negri ca niște urși. Ni dor mânili, 
chicioarili, schinarea, ni doåri tăt! 

— Da, fată dragă, ti-o fi durând, că şi pe mine mă dor. 
Așa-i prăşitu cu sapa noastră. Da ce să ni făcim? Să cumperi 
o sapă di celi cu meșteșug, nai di undi! Am câutat eu la Bălți, 
da mam găsit. Pi la noi di așa sapă nu s'a pominit. Nici pi 
moșia boerească nam văzut. Că pi moşia boerească cum să lu- 
crează? Tot ca la noi. Numa că nu prăşaști boeriu şi cucoana, 
da prăşăsc oameni plătiți cu zâua, ori cu falcea. Și lucrează cum 
lucrăm şi noi. Sapa nu-i mai bună, coada-ți faci bătături, nai 
cu ce să-ți stâmperi sătea, că apă di băut nu să dă îndestul, ba 
încă mai stă călare ori pe jios câte-on vătaf cari tot îi îndeamnă 
pi oamini la lucru cu răcnite şi- sudălmi can şatra țâgănească, 
ori îi croești chiar cu harapnicu pi cei mài leniși. Aşa că gospo- 
dăria boerească nu-i mai dihai dicât cei fărănească în treaba 
prăşitului. Și asta pentru că nici țăranii, nici boerii no deprins 
încă meșteșugu di a sămăna popușoiu în rânduri, cum spuni că- 
lindâru bunului gospodari. 

— Da atunci, tată, pintru cini-i scris călindaru matali, dacă 
nici noi cii di rând, nici boerii noştri nu știu, n'o vazut și poati 
că nici n'o auzit di sapa calului şi de popusoi sămănați în rån- 
duri? — face tot Casunea care era o fată isteață și la vorbă, nu 
numai la treabă. 

— He-hei, draga mea! Călindaru meu cred că-i scris pintru 
-Oamini mai luminați şi mai hâiri ca noi. Eu lam cumpărat la 
Bălți, dila on mocan, când am cumpărat şi cuțitu ista dila brâu. 
Da scris și tipărit călindaru o fost lå leşi, în Moldova cei vechi 
di pisti Prut. Acolo-i altă lume, cât să pari, nu ca pi la noi, 
legată la ochi, să nu vadă nimică și să înțeleagă cât mai puţântel. 

— Ghini, — face mama: da di ci zici, mata, că la noi lu- 
mea-i legată la ochi. Să leagă la ochi numa copchiii când să 
gioacă 'n legea lor. Toţi ciilalți nu să leagă la ochi. Numa noi 
fimeili, dacă mai lăsăm puțântel testemelile şi barizurile pisti 
ochi, să ni-i mai ascundim, să nu videm chiàr tăti câti să fac pi 
lumea asta, ca să nu îmbătrânim aşa di iuti. Incolo, tătă lumea 
îmblă cu ochii holbai la tăt ci să- faci şi bagă nasu chiar undi 
nu li fîerbe oala. Așa că... 

— Da, da, așa esti. Da vezi, mata, că omu -fără carti şi 
făr di învățătură, chiar şi cu ochii nelegați, nu vedi cât poati vide 
unu cu știință. Că la noi cini poati învăța carti? Numai ficiorii 

boerilor şi a preoților. Iaca din sat di la noi, cini-a dat copchiii 
la învățătură mai diparti ? Numa preutu, numa noi dascali dÙ 
biserică şi doi-trii gospodari mai chiaburi. Incolo. tăți copchiii 
câți învață la școala noastră din sat, ci știu şi ci pot pricepi, 
sărmánii ? | 

. Mama tace, nu mai zice nimic. Ea se simte cam ruşinată de- 
întorsătura convorbirei, căci ea, sărmana, nu ştie carte şi n'a fost 
dată de loc la şcoală. Pe vremea ei nici nu erau şcoli prin sate. 
Fată de popă de modă veche, fiica cea mai mare a preotului Di- 
mitrie Ţau din Gvozdu,— Paraschița, n'a urmat decăt școala vieții.. 
In casa părintească ea a învățat să toarcă şi să ţese: pânză, 
șervete în nu știu câte ifte, sumani, licere, macaturi, covoare... Și 
ce covoare! Te uiţi la covoarele făcute în războaele dela Gvozdu, 
și nu-ți vine să crezi ochilor, că femei simple de fară au ştiut 
acum un veac să țese așa de frumos, artistic de frumoș și aşa 
de trainic, dovedind cel mai rafinat gust întru alegerea culori- 
lor și izvoadelor. A mai învățat Paraschița Țau să coase, și la 
gherghef, și la cămeși și să cârpească unde s'a rupt. A învățat 
să deritice prin casă, să gătească mâncări gustoase, să coacă 
pâine și colaci, de să te minunezi de mărimea lor, de forma lor 
și de împletitura extraordinar de complicată a aluatului. A învă- 
țat vara să ghilească pânzele la izvor, să spele rufele şi să le 
facă albe ca spuma. A învățat să facă iarna colțuni și mănuși 
de lână pentru toți, să coase sumăieşe şi măntăli cu glugă. A 
învățat, să facă toate muncile din ograda gospodăriei : să mulgă 
vacile, să facă brânză şi unt; să puie răsăduri de legume şi flori 
în grădină ; să muruie casa pe-afară și înlăuntru; să tragă brâie 
în lungul prispelor şi să facă flori pela ferești şi uşori, de să-ți 
ia ochii. A învăţat și cea mai mare parte din muncile câmpului è 
să mâie boii la plug și cai la trier; să prășască, să plivească, să 
răstoarne brazdele şi să le adune cu grebla, să săcere grâu şi 
popușoi, să îngrijească de vetrele de cânepă sau de in, să le strân- 
gă, să le dubească, să le bată, să le ragile, să le perie şi apoi în 
lunile de iarnă să facă grămezi întregi de tot. Un singur lucru 
bun şi folositor nu la învățat, pentru care a jălit o viaţă întreagă, 
fără însă niti o cârtire pe față împotriva părinţilor. 

Și când i-a venit vremea să se mărite, Paraschița Tau a . 

mers după tănarul dascăl de biserică din satul Cubolta, Neculai 

Halippa cåre, precum învățase, după obiceiul timpului, dăscălia 
dela un dascăl mai bătrân, tot aşa urma să înveţe şi mai departe 
ca să ajungă preot de țară, cum fusese bunelul său — Ştefan Ha- 
lippa, uns popă pentru satul Cubolta de episcopul Gherasim al 
Hușului în anui 1800. Că nu-i-sa împlinit lui Neculai Halippa 
visul de preoție şi nici chiar modestul dor de diaconie,—n'a fost 
de vină el, care o viaţă întreagă a cetit, închis în casa cea mare, 
îndintea icoanelor, în picioare, sau cu ochelarii pe nas şi în 
scaun spre bătrăneţe, ori de câte ori era liber, nehărțuit de slujba 
bisericei sau treburile gospodăriei,— fel de fel de minee zilnice, 
triodul din postul mare, ceaslovul, psaltirea, evanghelia, apostolul, 
cazaniile și viețile sfintilor. Da! n'a fost el de vină... Se schim- 
base vremurile. Basarabia veche moldovenească, cu organizația 
patriarhală şi cu biserica ei smerită, dar cu adevărat drept măr- 
turisitoare şi apostolică, era năpădită de rândueli noui, poruncite 
de Sinodul rusesc a lui Pobiedonoștev și de Consistoria eparhială 
a episcopului de pomină Pavel, care tindeau să facă din biserică 
un instrument de guvernământ, de poliție țaristă şi de rusificare. 


Acum, când scriu aceste rânduri, nici Neculai Halippa, nici 
mama — foasta Paraschiță Țau — nu mai sânt printre cei vii. 
S'au stâns amândoi, fără să vadă împlinirea visilui tinereţii lor: 
diaconia şi apoi preoția. In cursul vieții familiare, i-am surprins 
adeseori bătuți de gânduri și din pricina acelui vis  neîmplinit. 
Că mai apoi visul a luat alt drum de înfăftuire şi preoția a fost 
cerută lui Dumnezeu pentru bădița Vanea sau pentru mine, asta 
ar fi să scriu o altă pagină din amintirile mele. i 

In ziuă aceia, însă, de prașă pe pământul bisericesc, sau pe 
pământ boeresc, ținut în parte, — nu-mi mai aduc aminte, — vor- 
bele schimbate între cei patru prăşitori şi cu mine cinci wau atins 
chestiuni spre cari condeiul meu a alunecat fără voe. Tata îşi 
spusese părerea în privința foloaselor învățăturii şi slabei price- 
peri a celor fără carte sau cu carte puțină. Mama, fără să fi 
fost vorba anume de ea, înăbuși în piept câteva oftări, pentrucă 
na avut parte și ea de învățătură și poate și pentrucă învăţă- 
tura nu totdeauna duce la ţinta aceia pentru care. pornește omul 
la drum. 

Oricum, mama nu-și mai spune gândurile în auz. Tace. In 
schimb, nu tac surorile. Ele amândouă învăța la şcoala din sat, 

dar învățând în limba -rusască, pe care n'o ştiu de acasă, cu pu- 
țin se aleg în cele câteva ierni umblate, cu legăturica de cărți în 
basma, la școală, Una după alta, ele povestesc, cât li-i de greu 
să citească în carte şi apoi să povestească cum le pune învățăto- 
rul. Tot așa-i de greu să facă socotelile de aritmetică, să spuie 
rugăciunile într'o limbă pe care mo ştiu, no pricep şi no pot 
prinde cu una cu două |... 

Eu tàc și ascultând, mă gândesc tot timpul, ce am să ma! 
pățesc şi eu la toamnă, când am să mă duc la școală, căci îmi vine 
și mie rându. Aşa mi-a spus de-atâtea ori mama în supărare şi 
năcaz, când wo ascultam, sáu mă băgam unde nu-mi  fierbea 
oala ;—De te-aş mai vide odată dus la şcoală. Poati că te-ar mai 
tragi popa şi învățătoru de ureche, ți-ar mai da câte-o vărguță 
undi ți să cuvini, ca să-ți vie minţile la loc, că tare mai ești 
neastâmpărat.!... 

Eu tac și mă gândesc: va să zică asta mi se pregătește la 
şcoală — urechiala și bătaia cu vărguța. Dar astea le gustasem eu 
de câteva ori și acasă. Să te mui duci la școală tot pentru văr- 
gută? Inţăleg, dacă la şcoală ne-ar învăța ce-i sapa calului cu 
care să ne ajutăm să scăpăm mai degrabă popuşoii din buruene, 
fără ca să ne tăiem degetele la picioare şi să ne facem beşici pline 
de apă sarată la palmă şi la degete, care grozav mai dor când 
se sparg... Ce bine-i de cei cari prăşesc popușoii cu sapa calu- 
lui!,.. Ferice de oamenii cari au astfel de sape... Cum i-o zis 
tata târgului de unde i-o venit călindaru cu sapa calului ? 

— Tată, — zic eu întrun târziu: Cum i-ai zis. mata târ- 
ului di undi o venit călindaru cu sapa calului ? 

— leşii, mă băete ! E în Moldova pisti Prut... 

— Da, mata, ai fost la leşi? 

— De fost, wam fost, că-i departe şi trebui să treci apa 
Prutului şi la Prut îi graniță şi graniță-i închisă, nu-i  slobodă. 
Da a fost boeriu dela curte — conu Leonard, că el îi om bogat 
şi îmblat prin lume şi ştie să răzbată, nu ca noi oameni mititei 
şi săraci. 

— D'apoi bini, tată, ci însamnă că la Prut îi graniță ? Şi 
di ci pisti graniță răzbat numai oameni bogați ?... 

- E-hei, gragul tatii, prea multe vrei să le știi dintr'o- 
dată. Să mai crești oleacă ș'atunci ai să pricepi şi tu ce's tăti 

estea, Pânatunci mai adună și tu cii popuşoi tăieți şi du-i la 
căruță, că iacă soarele scapătă în noru cela cu ploae şi şuvoiu 
are să treacă şi pe la noi. Și dacă plouă, plecăm acasă, că nu-i 
potrivit să prăşim pe ploaie. Să bate pâmântul şi nu-i bini nici 
pentru noi, nici pentru popuşoi... i- * ~ 

Eu prind să adun popușoii tâiați la rărire şi tot mai ciu- 
lesc urechile ca nu cumva să scăp vre o vorbă despre Prut, laşi, 
Moldova, sapa calului, oameni învăţaţi, conu Leonârd şi altele. 


Pan. Halippa. 


Generaţia noastră. 


Purtând în suflet jurământ, 

am mers pe margini de abise 

în noapte ... nici un semn, nici vise 

de mântuire și nici cânt!.. 
Tranșeele galiţiene, 
Strâmtorile din Daghestan, 
Sfinţind cu sânge moldovean, 
‘Visam alți ani și alte denii, 


Negând hotare ce despart 
acelaş ideal şi ţinte, | 
descătuşaţi, ce-a fost "nainte 
am spulberat în zi de Mart. 


In prag de primavară, noi 
vom ști să înțelegem oare 
porunci și loznici în chemare 
și semnul vremurilor noui? 


1932, Iorgu Tudor. 


Spre pământul făgăduinții 


Pornit-au şase sute de mii de Ebrei spre Canaan 
din țara străvechilor urgii.,. 

Aveau în ochi mirajul eternei fericiri 
și 'n suflete otrava eternei nostalgii... 

Cu tainica lui vrajă Moise, misionarul, călăuzea 
norodul spre nepătrunsul zării.., 

Mânaţi erau de-un blestem, flămânzi şi arşi de sete, 
dar stăpâniţi de alba nădejde a iertării. 

Și `n nopțile senine, deşarte, nesfârşite, ei rechemau . 
trecutul cu "nfiorări de vise 

Și tiece-amintire îndepărta viziunea 
ce-i atrăgea în zarea comorilor promise. 

Şi de trăia păcatul în firea lor străbună, păcatul 
ce-i gonise pe căile pustii, 
îşi înecau în suflet nemărginite doruri, 
vrăjiți parcă de jertfa chemării lor târzii. 

Iar de-i fura ispita plăcerilor pierdute, îşi întorceau 
spre cerul Egiptului privirea ; a 
învinşi de remuşcare îşi blestemau căința 
şi răzvrătiți, în taină, huleau dumnezeirea. 

Mureau, în ei cu setea de'voluptăți neatinse, tânjind 
pentru o floare, o umbră, un izvor; 
mureau flămânzi de hrana ce nu le-o da pustiul 
în ochi cu veşnicia dezamăgirii lor... 

Și-au rătăcit o vreme de patru-zeci de ani 
tot mai stingheri, mai jalnici, mai însetaţi, mai goi... 
Iar când făgăduinţa divină se 'mplinise, 
în Canaan intrat-au din toți... doar numai doi... * 


Elena Vasiliu-Hasnaș 


Sate Basarabene 
_TRUŞENII 


L 


Vechiul sat răzăşesc de codru, Truşenii, este așezat la 
douisprezece chilometri de Chişinău, 

Când mergi cu trenul dela Chișinău spre Tasi, de la stația 
Ghidighici (în vechime 'Highideșul) spre stânga, peste deal, in- 
tr'un cotlon costișat de vale, se află Truşenii. 

Satul e înconjurat de dealuri acoperite cu vii şi livezi, cari-i 
dau o înfățișare împodobită și plăcută. 

Casele sunt așezate pe coastele dealurilor, aşa că apele de 
ploi au scurgere; dar rândueala lor este fără de nici o socoteală, 
ca în toate satele vechi. Drumurile sunt rele, strâmbe și-ntr'o 
roată, O mulţime de hudiţi cotite străbat satul în toate direc- 
țiunile. 

Clima-i sănătoasă și apa de băut bună. 

Imprejurimele sunt cât se poate de frumoase, Locuitorii 
Chișinăului nici nu bănuesc ce priveliști minunate, ce aer curat 
şi sănătos au la douisprezece chilometri de oraș.... De cum 
ai suit drumul Hânceştilor, pe culmea dealurilor, ce trec pe 
deasupra Chișinăului, Bâicanilor şi Durleștilor şi ai luat-o în sus 
spre Truşeni, — o zare largă, luminoasă, se deschide în toate 
părţile. De o parte și de alta, pe valea Bâcului și a Işnovăţului, 
se văd ca în palmă: orașul Chişinău, apoi satele: Ialoveni, Pri- 
saca, Dăncenii, Suricenii cu mănăstirea, Nimorăzii, Malcocii, 
Pitrecanii, Hidighişii, Sireţii şi Roşcanii. 

Când ai ajuns pe moşia Truşenilor, la baștina numită Fras- 
na, sau mai în sus deasupra Truşenilor și Cojușnei, la Mămâe 
şi Valea Pământului, — panorama devine şi mai măreaţă. Ori 
încotro îţi rotești ochii— numai verde și iar verde; dealuri și 
văi — toate-s acoperite cu sămănături, vii, livezi și mici pădurici 

răzeșești ; iar la picioare — marea pădure a Căprienii; şi-ncolo 
spre Prut, cât vezi cu ochii, valuri-valuri de dealuri acoperite 
de codri, în apropiere verzi, apoi albaștri-lumurii, pân ce devin 
întunecoși în zarea depărtată, 

Să te faci pe aceste locuri, aşa cam spre seară, întro zi 
de Maiu sau lunie, — nu-ţi mai vine să pleci... 

Un aer cu mirezme de flori, răcorel și curat, îţi înviorează 
trupul, Pe deasupra florilor —zâmzet de albine; din livezi şi 
pădure — şuer de mierle și cântec de privighetori; de prin vii 
vre-un viers duios de fată îndrăgostită... Şi toate la un loc 
se îngână şi se desmeardă așa de armonios!... Din când în când 
câte un chiot voinicesc străbate năvalnic văzduhul, parc'ar fi o 
isbucnire de fericire, un dor năprasnic de viaţă. Și ţii așa de 
dragă atunci viaţa!.. Parc ai fi în raiu!... 

lar când soarele începe a asfinţi, atunci, din pânza lui 
de raze se scutură o pulbere aurie asupra pădurei, şi în toată 
firea se face o liniște și o tăcere evlavioasă. 

Numai cântecul sfios și ialnical turturelei răsună înce- 
tişor, parc-ar fi un cântec duios de leagăn sau o rugăciune 
smerită înainte de culcare ... Stai înmărmurit de atâta frumu- 
sețe ..; : 


Il. 


Truşenenii băștinași susțin, că satul lor este mai vechiu de- 
cât oraşul Chișinău ; că răstrăbunii lor au fost descălecători de 
ţară pe aceste locuri; că pe atunci nu se pomenea încă de târgul 
Chişinăului și că pe locul unde-i azi biserica Mazarachi din Chi- 
șinău era o capişte păgânească a tătarilor capcâni. 

Dintr'o veche spiță de neam, la butucul căreia stă: „Grecul 
bătrânul de moşiile Grecii de Tohatin, Grecii de Highidişii şi Ivaş- 
cova satul Trușeni“, se vede, că unele neamuri din Truşeni, cum 
sînt Mădăneștii, Grecu-Vrâncenii, Moiseștii, care se trag din 
acest bătrân, au ajuns azi la a paisprezecea generaţie, Dar se. 
zice că neamul Niţuleştilor este și mai vechi pe aceste locuri, 

Legenda povestește, că numele satului vine de la numele 
moşiei, iar numele moşiei de la un căpitan de tătari „Truş-han“ 
ceea ce inseamnă pe moldovenește „Hanul cel groaznic“, 

Se zice că odinioară îi pierise lui Ştefan Vodă multă oaste 
şi ca să-și o tocmească la loc, s'a dus să caute oșteni și printre 
răii din inchisori. 

Și venind într'o ocnă de sare a zărit niște oameni foarte 
zdraveni. Aceștia erau Zubrea haiducul cu cei doi ficiori ai săi 
şi cu alți haiduci din ceata sa, 

Și cum săpau la sare i-a întrebat pre dânșii Domnul: 

— Vi-i greu, hai? 

— Greu, greu, Doamne! — a răspuns Zubrea haiducul. 

— Măi, eu vă ert osânda, vă slobod din gherlă şi vă voiu 
milui și cu daruri, dacă mă veţi ajuta să stârpesc nişte cete de 
tătari de pe valea Bâcului şi a lIchelului, de care nu mă pot 
mântui ; că nu vor să plăteaecă nici un bir şi es necontenit la 
şleahuri pentru prădăciuni. 

— Mergem, Doamne, unde-i porunci, numai să scăpăm din 
țintirimul ista ! — răspunseră haiducii, 

Şi a pornit ceata alcătuită din haiducii lui Zubrea, suprave- 
Sheată de oștenii și căpitanii domnești, spre acele locuri de pe 
Bâc şi Ichel. 

Intr'o noapte au zătrit pe tătarii lui „Truş-han“, cari aveau 
staniștea pe moşia Truşenilor de azi, 

În altă noapte i-au stârpit pe tătarii de pe Ichel, cari aveau 
staniștea unde sunt Zubreştii de azi. Cei cari au rămas teferi 
şi-au luat lumea-n cap şi au fugit în pustie. 

Și le-a dăruit Ştefan Vodă căpitanilor moşii şi oștenilor ră- 
zeşii pe aceste locuri, pentru ca să-şi facă sate, Şi i-a miluit cu 
mici răzeșii şi pe ocnaşii din ceata lui Zubrea haiducul. 

Și au întemeiat căpitanii sate înconjurate de hindichiuri cu 
gard pe locurele rămase pustii. 

Hergheliile de cai, turmele de oi, cirezile și tamazlâcurile de 
vite albe rămase de la tătari și le-a luat Ștefan Vodă sie-şi; dar 
a lăsat şi oştenilor o parte, ca să aibă cu ce-și porni gospodăria 
în noile locuri. — i 

Oştenii şi haiducii cari n'aveau femei şi-au jii cu de-a sila 
şi câte o tătăroaică mai potrivită, ca să aibă cine-i spăla, cine le 
face o fiertură sau o azimă, și să le miroasă a femeie în case și 
bordeie; căci, de, era pustietate pe aceste locuri, și nici ţipenie de 
moldovancă nu se pomenea. Și aşa s'au întemeiat satele Trușenii 
şi Zubreşti și altele în această margine de țară, 

Din căpitani au eşit mazâlii de azi, din oșteni—răzășii, iar 
din haiducii-gherlani—ţaranii cei proști. 

Şi de aceia mazâlii nu se amestecă și nu se încuscresc cu 
țăranii cei proști, fiind-că aceștea sunt „soiu prost” „neam de 
gherlani“ adică de ocnași. — Numai cu răzăşii de frunte se îm- 
prietenesc și se înnemuesc. — Și de acea prin codrii Bâcului și 
Orheiului se mai întâlnesc și azi moldoveni, cari spun, că se tras 
din tâlhari, 

Și nici în ziua de azi, când toată lumea de la sate este 
deopotrivă, tot o apă, mazâlii nu se amestecă cu gherlanii, iar 
când aceștia le spun mazâlilor, să nu se mai ţină mândri ca odini- 
oară, căci li s'a luat boeria, aceştia le răspund: 

— Da, măi, ne-au luat mazâlia!.. Însă noi ştim, că v'am mânat 
pe voi din urmă câteva sute de ani!. Noi, bre, mazălii am așezat 
și ţinut rânduieala în ţară, iar nu voi gherlanii!.., 


Gheorghe V. Madan 


Doina Basarabiei. 


Dela Nistru pân’ la Prut Peste sate, peste târguri, 
Moldovanu-i trist, tăcut. Peste văi şi peste crănguri, 
Dela Reni pân'la Hotin De necaz e plin ținutul 
Numai lacrimi şi suspin. Că se pierde cu avutul. 
Crivăţul din mez-de-noapte Lacrimi picară din stele, 
Călăreț vrăjit străbate ; Trec în cârduri rândunele, 
Vara, soarele şi vântul Stropii de pe frunți ca bobul 
Incropesc întreg pământul. Picurând rodesc ogorul 


Dar sudoarea e 'n zadar, 
Munca-i numai chin ş'amar... 
Cine ne-o aruncă 'n vânt, 
N'aibă loc nici în mormânt ! 


Al. I. Uşurelul. 


Basarabia 
CÂTE-VA PRECIZĂRI ISTORICE 


Basarabia este provincia românească dintre Prut şi Nistru, 
provincia răsăriteană a ţării şi megieşă cu spaima lumii civilizate : 
Rusia Sovietică. 

Face impresie şi chiar s'a format un fel de părere curentă că 
denumirile de român şi basarabean cuprind noţiuni diferite, ba 
poate şi opuse. 

De aci tribulaţiunile în publicistica de după războiu asupra de- 
numirii de basarabean şi Basarabia. 

Nu rareori s'a observat evitarea acestor nefaste (7) cuvinte, 
înlocuindu-le, cu altele sinonime, de pildă: Moldova dela Nistru, 
Moldova dintre Prut şi Nistru, etc. 

Şi totuşi român şi basarabean sunt două cuvinte care expri- 
mă aceiaşi noţiune. Mai mult, provincia noastră păstrează în de- 
numirea ei — Bâsarabia — una din reminiscenţele istorice cele mai 
scumpe şi mai caracteristice româneşti. 

Să cercetăm puţin trecutul. 

Intemeietorul “Ţării Româneşti şi primul ei domn sa numit 
„Basarab. Basarab este şi fondatorul primei dinastii româneşti. S'a 
căutat de învăţaţi să se precizeze origina numelui, care nu poate îi 
nici romană, nici slavă. Genialul istoric şi filolog B. P. Hasdeu, în 
-opera sa „Istoria critică a Românilor“ încearcă, bazându-se pe o 
ciudată coincidenţă de sunete (Bas-Arab) şi alte considerente inge- 
nioase, o fantezistă explicare, cum că ar fi la mijloc o origine... 
arabă! Mai de grabă acest nume vocalic şi aspru, în pronunțare 
făcând impresia unui huruit greoiu de car de războiu, pare a îi de 
origină tracică. 

Dar această chestiune s'o lăsăm în sama învăţaţilor; noi să 
trecem la ceea ce ne interesează în momentul de față. 

La mulţi „basarabeni“ şi „regăţeni“, credem, li se va părea 
curios dacă vom afirma că numele de Basarabia a fost . ru înce- 


put al Ţării Româneşti, şi numai mai târziu a trecut asupra părţii 
țării dintre Prut şi Nistru. 

Intr'adevăr — după un uz al timpului — față cu starea rudi- 
mentară a cunoştinţelor etnografo-istorice de pe vremuri — străinii 
obişnuiau să denumească ţările după numele stăpânului (rege, domn), 
care se confunda cu ţara însăşi. Ca urmare, în primele secole după 
întemeiere, Țara Românească apare adeseori în documentele străine 
sub denumirea de Basarabia. De pildă: „terra Bassarabum*, „Be- 
sarabia, alias Valachia transalpina“, „Bessarabia“ etc.) 

Mai târziu denumirea de Basarabia pentru Țara Românească 
dispare: evident odată cu stingerea dinastiei Basarabilor. 

Dar numele de Basarabia nu dispare cu totul, el se mai 
păstrează pentru un colţ de ţară: partea limitrofă a gurilor Dunării 
şi Mării Neagră, între Prut şi Nistru. 

Călători străini, întâmplători pe pământul românesc, de prin 
veac. XVI şi XVII, vorbesc despre o ţară „Moldova“ sau „Basa- 
rabia“ care se întinde de-alungul malurilor Mării Negre, unde sunt 
fortărețele Cetatea Albă şi Chilia.?) Acelaş lucru îl afirmă şi marele 
cronicar al Moldovei, Miron Costin, într'una din scrierile sale po- 
lone. Denumirea de Basarabia pentru partea menţionată a ţării se 
păstrează şi se precizează în sec. XVIII. In documentele din acest 
veac apar distinct trei ţări româneşti: „Moldova, Muntenia şi Bå- 
sarabia“ 5). De fapt în acest veac. al XVIII — sunt numai două țări 
Româneşti: Moldova şi Muntenia, iar Basarabia este partea pierdută 
a Moldovei — Sudul Basarabiei de astăzi — aflată pe atunci în 
stăpânirea Turcilor. Faptul îl precizează învățatul Domn al Moldo- 
vei dela începutul sec. XVIII, Dimitrie Cantemir, în scrierea sa la- 
tină „Descrierea Moldovei“. lată rândurile privitoare la Basarabia: 

„Basarabia era odată a treia parte a Moldovei. Tot pământul 
„ei este şes, mare dealuri, nici codri, se adapă numai cu lalpugul, 
„care curge necontenit... Basarabia 'se împarte astăzi în patru ţinu- 
„turi: al Budjacului, Achermanului, al Chiliei şi Ismailului“ 4). 

1) Documente ia |. latină din sec. XVI: „ţara Basarabilor“, „Ba- 
sarabia, adică Ţara Muntenească“ „Basarabia“, citate de d-l N. Iorga 
în „Studii istorice asupra Chiliei şi Cetăţii Albe“ Bucureşti 1900 p. 74. 

2) Op. citat p. 15. 

3) Doc. Hurmuzaki V? p. 195. 


4) D. Cantemir: „Descrierea Moldovei“ (trad.) Bucureşti 190% 
p. 54—55. 

E clar deci că prin Basarabia, în trecut, se înţelegea numai 
partea de miază-zi a Basarabiei de azi)). 

Se impune o întrebare: de ce s'a întins denumirea de Basa- 
rabia în această parte a Moldovei şi cum de a persistat această 
“denumire de-alungul veacurilor ? 

Răspunsul e simplu pentru cunoscătorii istoriei Românilor. 

Domnii Basarabi ai Ţării Româneşti şi-au întins stăpânirea, 
îndată după întemeiere, în aceste părţi, căutând drum la mare. Acest 
drum mergea firesc la gurile Dunării şi el nu se putea întinde pe 
malul drept, unde se instalase formidabila putere politico-militară 
-a Turcilor (Dobrogea), dar pe malul stâng (Basarabia), unde uşor 
s'a putut dislocui stăpânirea tătărească. 

Cuprinderea acestei regiuni în stăpânirea Basarabilor reiese 
cu precisiune din titlul lui Mircea cel Mare (1386—1418), consoli- 
datorul, întregitorul de hotare şi - organizatorul Ţării Româneşti 2). 
Mai târziu — peste o jumătate de veac — s'a întemeiat a doua Ţară 
românească: Moldova, care, fireşte, îşi câută şi ea drum la mare 
şi drumul era acelaş. De aci lupta între cele două ţări surori. A 
biruit în cele din urmă Moldova, întrucât Muntenia a fost mai de 
vreme lovită şi îngenunchiată de Turci. Sub stăpânirea Moldovei, 
această parte a ţării a continuat să-şi păstreze şi să fie cunoscută 
sub denumirea pe care o căpătase dela primii ei stăpânitori: păr- 
tile băsărăbenești sau Basarabia. 

Această parte de ţară a fost pierdută definitiv în sec. XVI 
“către Turci, totuşi — după cum sa văzut mai sus — ea continuă 
-a-şi păstra numirea de Basarabia“). 

Mai departe, se ştie, în urma războiului turco-rus din 1806— 
1812, prin pacea dela Bucureşti 1812, sa cedat Ruşilor pe lângă 
Basarabia propriu zisă, întreaga regiune a Moldovei dintre Prut şi 


1) B. P. Hasdeu în „lon Vodă cel cumplit“ Buc. 1894 p.p. 117—118 
precizează: „Valul lui Traian incepând dela Prut mai jos de Fâlciu şi 
sfârşindu-se la Nistru, mai sus de Bender, desparte Moldova veche de 
raielele turceşti“ (Basarabia”.) 

2) Titlul lui Mircea: „stăpânitor şi domn a toată ţara Ungro-Vla- 
hiei şi peste munţi, încă şi peste țările tătărești (basarabeneşti). . . . 
«{{A. D. Xenopol), Istoria Românilor, laşi 1896 III p. 70). 

3) De acum începe a fi cunoscută' în istoriografia contemporană 
sub numele propriu zis de Basarabia (I. Nistor „Istoria Basarabiei“ 
ip. 107). 

Nistru 1), căreia Ruşii odată cu noua formă politică de gubernie 
rusească, i-a extins numele de Basarabia. 

Şi acum ne întrebăm, dece să nu rostim cu dragoste numele 
de Basarabia? Dece unii caută să-l escamoteze ca o pată de ru- 
şine, iar alții să-l agite cu vădite intenţii de regionalism rău înţeles ? 

Numele de Basarabia este o piatră scumpă din coroana 
Domnilor noştri dintr'un trecut glorios! Chiar dacă această piatră 
scumpă a rătăcit uneori, în vicisitudinile timpurilor, prin glod şi 
sânge, ea nu şi-a întinat curăţenia şi nu şi-a ştirbit strălucirea. 

Regăsită, Basarabia străluceşte ca unul din cele mai scumpe- 
diamante în coroana României mari! 


I. Zaborovschi 


Profesor 
ROMANȚĂ 
NATALIEI 
Dac'ai arunca vreodată Dacă vei presa în cartea-mi 
O privire de felină O petală de verbină 
Peste versurile mele — Şi vei lăcrăma în treacăt — 
Cântă-le la mandolină . .. Nu uita că eşti de vină... 


Iar de vei umbla răzleaţă 
Pe cărarea din grădină : 
Linişteşte-ţi remuşcarea 
Sub polei de lună plină... 


Cesar Stoika 


1) Partea ocupată, cuprinzând raielele cetăților turceşti depe Nistru 
şi Dunărea de jos (Hotin, Bender, Akkerman, Ismail, Chilia) legate între 
ele prin spaţiul intermediar, rămas în directa stăpânirea domnilor Mol- 
dovei cu cetățile Soroca, Orhei, Lăpuşna, Tigheci şi Greceni, totul al- 
cătuind o unitate geografică, a fost rubricată de Ruşi cu denumirea 
Basarabia, numele până atunci numai al părții sudice din ţinutul anexat 
(1. Zaborovschi: Istoria Basarabiei (monografie) Chişinău 1926 p. 139. 


Sufletul Basarabiei subjugate. 


Nu de mult, cu prilejul serbătoririi zilei de 24 Ianuarie, s'au 
ținut în ţară discursuri şi conferințe publice, în cari oratorii au cău- 
tat să înfățişese publicului procesul sufletesc prin care a trecut nea- 
mul nostru pentru înfăptuirea Unirii din 1859 şi apoi a  reîntregirii 
statului din 1918. S'a insistat asupra adevărului că ideia Unirii a 
fost vie în conştiinţa Românilor încă în epoca preistoriei lor, atunci 
când Moldovenii şi Muntenii îi goneau pe Tătari, luând în stăpâ- 
nire pământul unde le-a fost menit să-şi aşeze casa şi masa, să-şi 
ridice tronul şi altarul; că aceiaş conştiinţă i-a făcut mai târziu pe 
Moldoveni şi Munteni să ţină piept sumeţilor Unguri şi Poloni, să 
se ridice împotriva Turcilor spre a-şi apăra „sărăcia şi nevoile şi 
neamul“ ; că aceiaş conştiinţă vibrează în versurile profetice ale poe- 
tului redeşteptării noastre, care în an. 1857 vedea „scrisă în ceruri 
sfânta Unire, scrisă în inimi cu foc ceresc“. 

Trezită de vechii noştri cronicari, încălzită cu argumente noui 
aduse de cărturarii-ardeleni, întreţinută prin luptă şi fapte politice în 
Principate, această conştiinţă a format fondul unui proces istoric, 
sufletesc prin natura lui, care a făcut ca un neam născut în negura 
vremilor din încrucişarea a două mari popoare, să se afirme, in 
ciuda împrejurărilor vitrege, ca un factor de progres, ca un popor 
unit şi îndependent, la a cărui mărire, după expresia aceluiaş poet 
„lucrează braţul Dumnezeesc“. 

Dar Basarabia? A fost oare această frântură răsăriteană a 
neamului nostru alături de fraţii săi de peste Prut, de peste munți, 
în marele frământări pentru unire şi reîntregire? Până la anul în- 
străinării Moldovenii dinte Prut şi Nistru, ca o parte nedeslipită de 
trupul vechii Moldove, au fost părtaşi la acele frământări, iar după 
an. 1812 orice manifestare deschisă nazuinţei spre unire a fost ză- 
dărnicită de statul rus; prin suprimarea treptată a oricărei urme de 
autonomie locală, prin unificarea administrativă, prin întroducerea 
limbii ruse în instituţiile publice, prin înființări de şcoli secundare 

bine organizate şi înzestrate, guvernul din Petrograd căuta să alto-- 
ească pe sufletul moldoveanului blăjin cultura altui popor străin, 
cu altă structură sufletească şi cu alte aspiraţiuni. Totul a fost însă 
zădarnic: Basarabia a rămas cu sufletul ei curat pentru a se con- 
firma adevărul, că un popor nu poate fi nimicit sufleteşte. Conştiinţa 
de neam, conştiinţa că are un rost şi o menire pe acest pământ 
îndepărtat al strămoşilor, a rămas vie în sufletul moldoveanului ba- 
sarabean, chiar în vremurile de cea mai grea instrăinare.; Ca dovadă 
a acestei, afirmări avem în trecutul provinciei noastre câteva îiguri: 
culturale, cari prin scrisul lor au dus nestinsă facla cugetării şi sim- 
țirii româneşti în provincia înstrăinată; poate că numele lor nu stră- 
lucesc în panteonul literaturii neamului, dar scrierile lor, în cari 
palpită un suflet îndurerat de vitregia vremurilor şi dornic de altă 
vieaţă, vor române pururea neuitate ca un document omenesc. 

Mă gândesc la boierul moldovean Teodor Vârnav, care a. trăit 
în întâia jumătate a veacului al XIX şi care ne-a lăsat frumoasa 
sa autobiografie „Istoria vieţii mele“. Vieaţa provinciei noastre — so- 
cietatea moldovenească de pe atunci, obiceiurile şi tradiţiile boierilor 
moldoveni — ni-se înfăţişează în țumina caldă a unui suflet româ- 
nesc, plin de iubire pentru neamul său îndurerat. 

Mă gândesc la altă figură, la lon Sârbu, care prin 1851—52 
a scris mai multe poezii şi fabule în româneşte. Izolat de frații de 
dincolo, cari în frunte cu un alt basarabean A. Russo, cu M. Cogâlni- 
ceanu şi V. Alexandri vesteau o nouă eră în evoluţia literară şi cul-- 
turală a poporului românesc, modestul scriitor basarabean cade sub 
influenţa literaturii ruse şi scrie fabule şi poezii după modelul fabu- 
lei lui Crâlov şi poeziilor poetului Derjavin. Dar tutuşi, cu toată 
dibuirea timidă în căutarea motivelor de inspiraţie şi subiectelor li- 
terare, cu toată admiraţia lui pentru o literatură străină, Ion Sârbu 
îşi dă pe faţă simţirea de Român, care-şi iubeşte neamul şi de- 
plânge soarta provinciei cotropită de „multe neamuri străine“. 

„O Moldovă, ţară frumoasă, 

Pământ bun şi îmbelşugat, 

Cu păduri multe şi dese 

Şi cu izvoare bogat“ — exclamă poetul nostru în. 
poezia „Moldova“ 1). 


1) „Cultura românească in Basarabia sub stăpânirea rusă“ de D-Ł 
Şt. Ciobanu, pag. 210. 

Mă gândesc mai departe la Gheorghe Păun, un activ provincial 
“şi un cântâreţ bisericesc din jum. a doua a veacului XIX-a; este în 
„acelaş timp şi un poet poporan prin limba şi spiritul poeziilor sale; 
cugetarea simplă şi sănătoasă a ţăranului basarabean, sentimentele 
lui -— iubirea, desnădejdea trădării, durerea despărțirii, chinurile aş- 
teptării zădarnice, farmecul întâlnirii — toate întrupate în frumoasele 
imagini ale cântecilor populare—a „turturicăi”, a „cucuşorului“, „pui- 
cii“, „stelelor“ şi „lunii“ — iată fondul poeziilor lui Gh. Păun. Pri- 
vită în acest fond, modesta operă a poetului nostru apare ca un 
preţios document omenesc ce ne. desvăluie tainele unui suflet încătuşat. 

Urmează Mateiu Donici cu sentimentul lui de iubire de neam 
-şi cu nota puternică de protest împotriva soartei nemiloase ce a a- 
dus poporului basarabean jugul străin. 


„Of! ce zile am agiuns, 

Să fiu de soartă rău împuns, 

Căci soarta me-a prepus 

Să mă fac pe aicea Rus, 

Să mă fac eu porcotină 

Şi de-a Rusului scatină“ — scrie poetul în poezia 
-sa „Soarta“ scrisă în Odessa în luna August 1869, 1) 

Un fenomen foarte interesant prezintă Tudose Roman, un alt 
poet basarabean, ţăran de origine de prin părţile Orheiului, mort în 
anul 1921 la vârsta de 34 ani. Lipsit aproape complect de cul- 
tură, căci nu avea decât şcoala primară cu un curs complimentar 
făcut în limba rusă în satul natal, Tudose Roman este tipul ţăranu- 
lui poet, în ale cărui aspiraţiuni, năzuinţe şi motive de inspiraţie gä- 
sim un reflex puternic al sufletului îndurerat al ţăranului basarabean. 
Soartă grea a plugarului moldovean, care 


„Dela zori de dimineaţă, 

Cu sudorile pe faţă 

El lucrează în greu mare, 

Dar folos tot nu mai are“, credinţă vie că acest 
plugar „uitat de Dumnezeu“, robit şi scăpătat, va fi „stăpân pe vii- 
tor” numai prin carte şi cultură — iată aspiraţiunile țăranului-basa- 
rabean contopite toate în sufletul sensibil a lui Tudose Roman, A- 


1) „Cultura românească in Basarabia sub stăpânirea rusă“ de D-1 
“Şt, Ciobanu, pag. 256. 

ceste aspiraţiuni culminează în indemnul poetului nostru la luptă 
pentru „drepturile sfinte“, indemn adresat ţăranilor basarabeni cu pri- 
lejul izbucnirii revoluţiei ruseşti din 1917. 


„Voi, țărani, copii ai ţării, 
Milioane de bărbaţi, 

Din Hotin la malul mării, 
Glasul vostru ridicaţi, 

Cereţi drepturile sfinte, 

Ce de-un veac vi s'au răpit“. 1) 

In această frământare poetul îşi îndreaptă privirea, obosită de 
priveliştea suferinţei omeneşti, spre izvorul de mângâiere şi împăciuire 
— spre natură. Acolo „în câmpul verde“, în „singurătate“, auzind 
„cucul cântând“ şi biata ciocârlie sus în aer ciripind, acolo poetul 
nostru, şi cu el ţăranul basarabean, uită de durerea robirii, de ne- 
cazurile vieţii, acolo îşi regăseşte liniştea sufletească. lată pe drept 
cuvânt un „poet al ţărănimii basarabene“. 

Mă găndesc, înstârşit, la cea din urmă şi cea mai strălucită 
manifestare a sufletului Basarabiei robite, la preotul poet Alexei Ma- 
teevici, contimporan cu Tudose Roman şi stins, ca şi el, în floarea 
vârstei, în lună August 1917. Dacă în poeziile ţăranului T. Roman pal- 
pită, cum am arătat mai sus, sufletul ţăranului basarabean, în ope- 
ra părintelui Mateevici, unul din străluciţii absolvenţi al Academiei 
teologice din Kiew, vedem sufletul tineretului basarabean, ieşit din 
şcolile secundare şi superioare ruse, pe al cărui fond sufletesc stă- 
pânii de altă dată căutau să altoiască cultura sa. E drept că această 
cultură prin anumite elemente sufleteşti a contribuit în Basarabia la 
formarea unei noui psihologii, dar în fondulei original, prin năzuin- 
tele şi poruncile ei fireşi, această psihologie nouă a rămas tot româ- 
nească. 

Preotul poet A. Mateevici cu concepţia idealistă a marilor po- 
eţi şi filosofi mistici ruşi, dar şi cu dragostea pentru neamul său, 
cu admiraţia lui pentru „limba vechilor cazanii“ ne dă reflexul unor 
năzuinţe ale tineretului basarabean din epoca marei revoluţii ruseşti, 
rătăcit prin şcolile din imensă împărăție, dar suileteşte legat de pă- 


1) „Cultura Românească în Basarabia sub stăpânirea rusă“ — Şt. 
Ciobanu pag, 268. 

mântul strămoşesc şi de soarta neamului, pentru a cărui mântuire 
trebuia să iasă din sânul lui „Prorocul“ („Basarabenilor“) 1) 

lată în trăsături vagi aspectele unei vieţi, unei simţiri româ- 
neşti în provincia noastră .după an. 1812. O cercetare mai adâncă a 
acestor manifestări literare ar îi, credem, de mare folos pentru cu- 
noaşterea sufletului Basarabiei. 

Vom încerca aceste cercetări în paginele revistei noastre, dacă 
ne vor permite timpul şi împrejurările, 


loan I. Macovei, 
Profesor la Liceul „Al. Donici“, Chişinău. 


VIAȚA. 


Nu spune: viața-i jucărie, 

Pe care 'n deznădejdea ta 

S'o sfârmi, s'o, nimicești ai vrea! 
Aruncă-ți ochii pe câmpie: 
Răsar pe 'ntinse pajiști flori; 
Iar în păduri, ascunse "n ramuri, 
Atâtea păsări cântă 'n zori, 
Binevestind ca 'n sfinte hramuri 
In mii de voci pe Ziditor, 
Stăpânul nostru-al tuturor. . . 
Nădejdea ’n sulfet a murit? 
Ținteşte ochii tăi pe mare 

Şi vezi acolo, în depărtare: 

E un pescar neobosit, 

Vâslind pe doaga bărcei sparte: 
EI luptă în sudori de moarte. 


Tony Luţcan. 


1) „Cultura românească în Basarabia sub stăpânirea rusă“ — Şt, 
Ciobanu, pag. 282: 


Mărgăritare de cugetare românească. 


de Alexandru Russo. 


Cel ce nu cunoaşte nevoia legei, nu cunoaște ce e slobozenia, 
căci nu poate fi slobozenie fără lege... și acel ce nu se ține de 
duhul legei, se leapădă de slobozenie... 

Slobozenia e îndoită... cea din lăuntru şi cea din afară... 
ele sânt surori, una tără alta nu pot trăi... Slobozenia din afară 
este neatârnarea moşiei în care naştem şi care ne hrăneşte, moşia 
dela care tragem numele nostru şi dreptul de om, de sub biruirea 
ori cării alte ţări şi împărații. Pentru sângele ce ne dă, sântem 
datori cu sângele nostru, Pentru aceasta au fost bătăliile neamu- 
lui nostru şi a neamurilor, bătăliile cele vestite scrise cu movile 
şi mănăstiri pe şesuri şi pe dealuri. Slobozenia din lăuntru este 
legea, icoana dreptății dumnezeiești, legea aşezată prin învoirea 
tuturor şi la care toți deopotrivă se supun. Acolo unde nu e lege, 
nu e nici slobozenie, şi acolo unde legea e numai pentru unii şi 
ceilalți sânt scutiți de sub ascultarea ei, slobozenia a pierit... şi 
fericirea e stinsă... căci atunci asuprirea, nevoile, necazurile şi 
sărăcia izvorăsc în lume; atunci lumea se împarte în săraci şi 
bogați, în stăpâni şi robi, flămânzi şi îmbuibaţi... atunci lumea 
stă în cumpănă de peire.. căci dreptatea dumnezeiască este ve- 
cinică: ea urăşte şi blastămă pe omul şi pe neamul ce alunecă 
în calea nedreptăței... 

Strâmbătatea izvorăşte din siluire, din pizmă, din jefuire şi 
din neşliință... legea dreptății e frăția, şi ce frăție poate fi între 
uliu şi prada lui, între răpitul şi răpitor, între dreptul şi ne- 
dreptul ?... 

Din. „Cântarea României”, 


Staţiuni preistorice în Basarabia 


Omul preistoric şi-a ales sălaş, din primele timpuri ale apari- 
ției sale, pe meleagurile Basarabiei, prielnice pentru aşezări, de oa- 
rece prezintă două condiţii elementare: ape şi înălţimi de aparare. 
Cea mai mare parte a Basarabiei fiind un podiş brăzdat de văi, 
chiar dacă apele ce le străbat nu sunt aşa bogate, prezintă mai a- 
les poziţii naturale de aparare, care meritau puţină schimbare din 
partea omului spre a fi transformate în „sate preistorice“. lar acolo 
unde materialul de lucru— materia primă de azi— se găsea pe loc, 
în primele timpuri preistorice silexul (cremenea), şi staţiunele preis- 
torice sunt mai numeroase. Aşa' e. cazul în Nordul Basarabiei, unde 
vom înşira câteva localităţi, cercetate sumar, dar cu îndestulătoare 
probe de vechimea aşezărilor!) 

Cea dintăi epocă a preistoriei este paleoliticul, numit astiel 
după folosința pietrei (litos) cioplite, în mare majoritate silexul sau 
cremenea, pe care oamenii primitivi o foloseau pentru unelte şi ar- 
mele de apărare sau atac. Aceste urme se găsesc în pămînt, la o 
mică adîncime ce variază — 1 până la 3 metri-—, formînd un strat 
care se numeşte „pătura arheologică“. De cele mai multe ori acesta 
esă la iveală prin ruperea malurilor; alte ori prin lucrul plugarului 
se dau peste asemenea pietre, lucrate cît de rudimentar, deci uşor 
deosebindu-se de cele naturale, aflate întîmplător acolo. 

Pe ambele maluri ale Prutului, începînd din dreptul satului 
Ripiceni din jud. Botoşani şi pănă la Mitoc din jud. Dorohoi, s'au 
descoperit o serie de staţiuni, adică aşezări ale omului preistoric, 
obiecte de piatră grupate sau izolate şi chiar ateliere unde se luc- 
rau pietrele, ceia ce se distinge uşor prin mulţimea aşchiilor împrăş- 
tiate lîngă bucăţi nelucrate sau isprăvite. O staţiune mai bogată în 
urme se află lîngă sateie Cuconești şi Corpaci depe malul basara- 
bean din fața Ripicenilor, la locul numit „Ponoare“, ceia ce şi a- 


1) După N. N. Moroşan „Noi contribuţiuni preistorice asupra Ba- 
sarabiei de Nord „Bucureşti 1929 şi I. N. Moroşan „Citeva staţiuni preis- 
torice noi descoperite în Basarabia de Nord" laşi 1928. 

rată realitatea surpărilor de care aminteam. S'au găsit acolo unelte 
lucrate. în silex de culoare aproape neagră sau albăstrue, care sunt 
la fel, ca structură şi culoare, cu cremenele ce se află în stare na- 
turală prin partea locului. Uneltele au fost deci confecţionate pe loc. 

Urcînd pe valea piîrîului Ciuhur s'au mai găsit unelte de silex 
la Proscureni (jud. Bălţi), care dovedesc un meşteşug foarte simplu, 
dela începutul paleoliticului. Mai în sus, în dreptul satului Ruseni 
(jud. Soroca), se văd urme paleolitice chiar pe malul Ciuhurului, 
amestecate aici şi cu oasele unor animale ce au trăit numai în a- 
ceastă epocă — strămoşii cerbului şi calului de azi. 

La graniţa judeţelor Soroca şi Hotin, între satele Naslavcea şi 
Voloșcovo se "'ntinde pe malul Nistrului o pădure pe pămîntul că” 
reia şi mai ales la punctul „Stânca“, s'au găsit unelte paleolitice, 
amestecate cu altele de dată mai nouă. Nu departe, pe moşia Os- 
taşov de lîngă satul Bîrnova (Soroca), s'au dat de urmele mai mul- 
tor staţiuni, dintre care una bogată la punctul numit „Ciornîia Gori“, 
Pe platoul şi'n rîpa "numită „Haidamaţchii-lar“ se "'ntâlnesc unelte 
de silex cu o patină (urmele vechimei ca rugina pe fer) pronunţată 
de culoare albăstrie. 

In colţul nord-estic al Basarabiei s'au descoperit nu mai pu- 
ţin de 15 staţiuni neolitice, dar şi cîteva paleolitice. Aşa urmele vi- 
nătorilor primitivi au fost scoase la iveală, după cercetările de ani 
întregi ale d-lui Ambrojevici 1) în localităţile: Chișla-Nedjimova a- 
parţinând celei mai vechi epoci a paleoliticului; la Corman urmele 
a două culturi; alte două staţiuni la Darabani şi Morişoara. O 
parte din materialul adunat se află la muzeul de istorie naturală 
din Chişinău şi a servit la alcătuirea unei părţi importante a luc- 
rării arheologului elveţian Otto Hauser °). 

Regiunea Naslavcei a fost continuu populată, de oarece se 
găsesc numeroase staţiuni din epoca imediat următoare paleoliticului, 
aşa numitul mezolitic. E drept că unii savanţi mai noi nu sunt de 
părere să se distingă o altă epocă între paleolitic şi neolitic, totuşi 
vom păstra vechea dispărţire. 

Pe ’ntinsul văii dela Naslavcea se găsesc cel puţin 9 staţiuni 
la punctele cu denumiri ucrainene date de populaţia aflătoare aici, 
ca „Costachieva-Dolina“, „Na Hori“, „Zaicin-lar*, „Şumna-Hora“, 


1) C, T. Ambrojevici în „Buletinul Muz. de ist. nat.“ Chișinău 1926. 
2) „O mare rasă primitivă a Europei centrale la Micoque—Ehrings- 
dort-Byci — Scala, Predmost—Chișla —Nedjimova — (Basarabia)", 

„Carpin-lar“, etc.—toate cu fragmente de piatră numai la suprafață 
de mare abundență. Intr'o singură cercetare s'au ales peste o mie 
de bucăţi, Mobilierul industriei, cum se obişnueşte a se numi unel- 
tele, variază dela centru la centru, compunîndu-se din : lame, răză- 
toare, cuțite, sfredeluri, toporaşe, percutoare, sfărmătoare, vârfuri de 
lance, nuclee şi aşchii. Este una din cele mai importante staţiuni 
preistorice, care merită un studiu amănunţit, mai ales după ce s'ar 
practica săpături în malurile acestei văi înguste şi lungi. Abundă 
în deosebi uneltele mari - unele 0,23 m. lungime, dimensiune consi- 
derabilă în epoca pietrei —, ceia ce dovedeşte valoarea marii a- 
şezări, care s'a desvoltat de-a lungul întregului paleolitic şi mezo- 
litic. Malul Nistrului a cunoscut deci cea mai străveche civilizaţie 
umană, avînd în vedere numărul mare al uneltelor, suprafaţa în- 
tinsă şi durata vieţii în continuare. 

Trecînd la Voloșcovo, pe ambele maluri ale rîpei cu numele 
„ Sobarisca-Chiriniţea“ s'au găsit urme de mezolitic asemenea celor 
dela Naslavcea, dar mai puţin numeroase, Pe coasta dreaptă a văei 
s'au găsit unelte lucrate din calcar, in chip primitiv, ceia ce denotă 
centrul unei industrii cu totul aparte, ca material în deosebi. 

Urcînd pe Nistru în sus, la vre-o 40 klm., în regiunea satu- 
lui Piliwanov-lar sau Slobozia lanouţi, la 5 kim. de malul apei se 
află urmele unor staţiuni ce se 'ntind de-alungul paleoliticului şi 
mezoticului, Nu departe pe-o moşie aparţinîind comunei Comarova 
(jud. Hotin) s'au găsit mai multe unelte de lucru grosolan, de mici 
dimensiuni—ceiace denotă o aşezare mai modestă. Important însă e 
faptul că unele din ele se aseamănă, ca dimensiuui şi mod de lucru, 
cu cele dela Smiatcica şi alte localităţi preistorice din Ucraina-— ceia 
ce arată străvechile relaţiuni între locuitorii celor două maluri ale 
Nistrului. Pe acelaşi teritoriu încă o staţiune la punctul „Veprig*, 
care dovedeşte încă odată trecerea lină dela epoca petrei ciplite la 
cea şlefuită din neolitic. 

O vastă staţiune mezolitică se poate considera cea dela Restev— 
Atachi (jud. Hotin). La punctul „Britchi“ s'au descoperit numeroase 
unelte asemenea celor dela Naslavcea, de factură şi rost foarte va- 
riat. „Unele produse ale industriei de piatră se aseamănă cu paleo- 
liticul inferior, altele cu industria neolitică, de care urmează a ne 
“ocupa. 

Prin neolitic se' nţălege a doua mare perioadă de timp a cul- 
turei pietrei, care se şlefuia acum, pentru a-i da o formă şi o fo- 

losinţă superioară. In această epocă a pietrei şlefuite — de fapt ne- 
olitic înseamnă „piatra nouă“ — omul preistoric ajunge şi la alte 
descoperiri ; în primul rînd ştie să facă oale şi obiecte din lut ars, 
pentrucă ştie acum să folosească mai bine focul. Toată industria 
olăritului se numeşte cu un cuvînt ceramică şi urmele ei determină 
imediat epoca neolitică. 

Traiul omului este mai lesnicios, pe deoparte ajutîndu-l o climă 
mai prielnică, pe dealta putînd cîştiga mai uşor hrana cu instrumente 
perfecţionate. Populaţia se'nmulţeşte, urmele staţiunilor neolitice sunt 
numeroase în întreaga Românie, nici Basarabia, nu face excepţie. 

Una din cele mai vechi aşezări neolitice scoase la iveală este 
acea dela Petreni-Bălţi, unde s'a găsit un bogat material de silexuri 
şlefuite şi ceramică, în urma săpăturilor unui membru al societăţii 
arheologice dela “Odesa, Asupra descoperirelor de aici s'a publicat 
acum cîţiva ani un studiu interesant de d-l Ţihalenco într'o publi- 
caţie dela Praga. . 

Unele “statiuni ` neolitice urmează pe cele anterioare. Aşa pe 
valea Ciuhurului, nu departe de Proscureni, pe moşia satului Cos- 
teşti la punctul numit „La Perla“, s'a constatat prezenţa unei aşezări 
din ultimul timp al neoliticului. S'au găsit acolo vase şi scoici-fosile, 
fragmente de ceramică lucrată dintr'o pastă fină şi bine arsă, silexuri, 
un fragment de rîşniţă. 

Tot din această epocă mai veche datează şi unele puncte din 
jurul satului XNaslavcea, dovedind continuitatea civilizaţiei locale 
pănă ’n pragul epocii istorice. La fel, din cele trei staţiuni amintite 
la Slobozia lanouţi una este din neolitic; probabil că ea se con- 
tinua şi dincolo de Nistru, unde valea se numeşte „Şein-lar“ (din- 
coace -poartă numele „Piliwanov-lar“), Tot pe teritoriul comunei în- 
vecinate Comarovo s'au găsit două aşezări neolitice: Dubneachi şi 
„Șirochii-Sdolinoc“. In ultima numai două centre de industrie, pe-o 
suprafață  restrînsă, îndicînd o populaţie mai redusă. Ca mobilier 
preistoric: unelte din silex, gresie şi cvarţ, din care topoarele cu o 
uşoară şlefuire; de asemeni- ceramică grosolană — aceste staţiuni 
trebuesc atribuite neoliticului inferior. 

La hotarul moşiilor Comarovo şi Restev-Atachi se 'ntinde un 
loc numit în popor „Popova-Houda“, unde s'a găsit material din 
ultimul timp al neoliticului. Mai spre Nord, în regiunea satului Bu- 
zovți s'au dat de numeroase urme de industrie neolitică, unele 
unelte de-o frumuseţă rară. In faţa staţiunii mezolitice dela Britchi 

se ridică o importantă aşezare, ale cărei urme erau să dispară 
complect, de oarece proprietarul locului arîndu-l, a aruncat „pietrele“ 
în rîpa învecinată. E staţiunea neolitică dela „Velica-Houda* cu 
unelte de silex mici şi fine, nuclee şi aşchii, cele mai mari fiind 
asvirlite, cum am spus. Este un caz cunoscut, din atîtea altele ne- 
ştiute, de distrugere a urmelor atîtor centre de veche civilizaţie 
locală. 

O altă serie de staţiuni neolitice se găsesc, tot în Basarabia de 
Nord şi Centru, spre versantul Prutului. Prin brazdele plugului s'au 
scos la iveală cîteva unelte din piatră de rîu rezistentă în satul 
Volcineţi-Lăpuşna ; un frumos toporaş, bine şlefuit, de circa 0,13 m. 
lungime, se află în posesia noastră. 

O staţiune bogată se află lîngă satul Alexăndreni (Bălţi), al 
“cărui descoperitor 1) a fost mînat într'acolo după ce i s'a prezentat 
de-un ţăran un topor şi cîteva cioburi de vase, numite de locuitori 
„oale turceşti“. Pe o suprafaţă de aproape două hectare apar nu- 
meroase fragmente ceramice: cioburi de oale împodobite cu motive 
geometrice şi mici gropiţe, năsturei, butonaşe conice sau urme de 
degete. Pe unele cioburi se vede încă urma unei împletituri ce pre- 
supune că neoliticii locali aveau obiceiul de-a lucra vasele caşi unii 
'sălbateci de azi, ungînd cu lut partea inferioară a unui coş, care 
arzînd lăsa vasul. S'au mai găsit vase cu diferite torţi ca formă şi 
mărime, străchinuţe,. pietre de măcinat din calcar oolitic şi o statuetă— 
idol. Industria litică e reprezentată prin două topoare bine şlefuite, 
vîrfuri de săgeți, cuţitaşte, bile — toate din silex. 

Contemporană cu această aşezare, ale cărei urme dovedesc o 
viaţă îndelungată, pare a îi cea dela Corpaci pe malul Prutului, 
unde am văzut Ca existat şi o aşezare paleolitică. In malul surpat, 
la o jumătate metru dela suprafaţă, s'au găsit numeroase urme ce- 
ramice: vase aproape complecte, unele de-o formă curioasă ca o 
macara — îusaiolele erau cunoscute în neolitic, — poate un susțină- 
tor de vase cu fund rotund, din care s'au şi găsit acolo; străchinuţe, 
păhărele, o lingură, fragmente de statuete. Din piatră : topoare lus- 
truite, nuclee, aşchii, vîrfuri de săgeți, cuțite, răzători, lame — toate 
din silex, unele cu mînere de corn. Interesante sunt şi unele urme 


1) I, N. Moroşanu, articolul citat în „Revista ştiinţifică“ laşi 1928 
pp. 117-121. i 

casnice: o riîşniţă şi alte pietre de măcinat, caşi bucățele de var, ce 
presupune că locuitorii văruiau păreţii caselor caşi astăzi. | 

Două staţiuni, la distanţă numai de 500 m. una de alta, sunt 
aşezate pe malurile Racovăţului-Sec la Cuconeștii- Vechi învecinaţi 
cu satul anterior. Cea depe malul drept pare mai fertilă, iar după 
urmele ceramice pare că lotuitorii se bucurau de-un simţ deosebit 
artistic ; unii meşteri modelează chipuri de animale din lut. Rămă- 
şiţele, mult stărmate, ale celeilalte staţiuni, dovedesc o aşezare mai 
veche. Pe aceiaşi moşie se mai găsesc urme la capătul satului, chiar 
pe malul Prutului, afară de staţiunea paleolitică, asemănătoare cu 
cele dela Ripiceni de dincolo de Prut. O viaţă îndelungată de mii 
de ani şi "n întinderea ambelor maluri ale Prutului. 

In judeţul Hotin o staţiune importantă se află pe moşia tirgului 
Edineţ, cu urme larg răspîndite de ceramică şi unelte din silex; o 
a doua aşezare învecinată pare să fie mai modestă, deşi aici s'au 
găsit şi unelte din corn de cerb cu urme de cioplire. La Horghinești 
stațiunea neolitică, pe lîngă cea mai veche, se manifestă prin cioburi 
de vase decorate cu brîe şi unelte din silex. Cîteva urme dovedesc 
prezenţa omului neolitic la Falahori-de-jos, pe toloaca satului; la 
Volodeni cu două aşezări; la Brînzeni în imediată vecinătate a sa- 
tului, cu frumoase vîrfuri de săgeată, lame, cuţitaşe şi cioburi gravate 
cu desenuri. La 2 km. de satul Terebna apar cioburi cu preferință 
de culoare cenuşie, La Călinești şi Hiliuţi (din jud. Bălţi) s'au 
găsit aceleaşi variate urme ; în deosebi la ultima un obiect ce pare 
rotiţa fusului de tors sau'o greutate de năvod servind la pescuit în 
iazurile naturale, existente încă şi azi. La Lipcani (Hotin) curioase 
tronişoare— altare din lut, piese aproape unice. i 

Din această sumară ochire, cu înşirare de nume şi materiale, 
se poate constata prezenţa aproape a o sută staţiuni din epoca pietrei, 
dovedind o viaţă intensă şi continuă din cele dintăi timpuri ale a- 
pariţiei omului preistoric. Basarabia a contribuit încă depe atunci la 
patrimoniul culturei omeneşti, Exacta sa participare rămîne să fie pe 
larg cercetată de cei înteresaţi şi pregătiţi. De altfel un apel similar 
a mai publicat d. Ambrojevici acum 7 ani şi eu acum 3 ani. 1) 


P. Constantinescu -— lași 


1) In „Natura“ 1925, 3, pp. 18—19; şi în „Doina Basarabiei“ 1932, 
Mai 15. 


Stihuri pentru zilele de astăzi. 


Vremea noastră-i tulbure, Duh al răzvrătirilor, 


Toate sânt în ceaţă. 
Pretutindeni murmure, 
Răzvrătiri pe faţă. 


Vreme de tranziţie — 
Toate-s pe schimbare. 
Toţi fac opoziţie: 
Oameni, ţări, popoare. 


Stâlpii vechi se clatină, 
Harul de credință, 
Moștenit prin datină, 
Zace 'n neputinţă ... 


Dar din largul zărilor, 
Zvon de primăvară! 
Ziua preschimbărilor 
Pâlpâie ca 'n pară. 


Suflete buimatice, 
Faceţi-vă pace! 
Ceţile iernatice 
Prind a se desface. 


Mâine, poate, soarele 
Pâcla va străbate, 
Luminând hotarele 
Și'ncălzind pe toate. 


Piei din țară iute! 
Arma uneltirilor 
N'o să te ajute! 


Altora cu farmece 
Vei orbi vederea; 
La noi sânt zădarnice- 
Coada-ţi și puterea. 


Noi cu primenirile 
Sântem la poruncă, 
Căci în brazdă firele 
Mintea le aruncă. 


Noi urâm nătângele 
Căi de răsculare. 
Alții verse sângele, 
Noi vărsăm sudoare!" 


Plugul și cu nația 

Tin la noi în seamă 
Toată situația — 
N'avem nici o teamă!" 


Pas deci cu suspinele.. 
Să muncim ogorul, 
Harnic ca albinele: 
El ni-i viitorul ! 

Iar de-i vremea tulbure, Slova ară 'n cugete, 


Să luăm cea carte, Ca și plugu ’n glie: 
Ceaţă să ne-o spulbere, Sufletele bugete 
Soare să ne 'mparte. Se "'ntăresc, învie. 


Carte deci plugarilor, 
Să deprindă minte! 
Iar voi, cărturarilor, 
Mergeţi înainte ! 


Pan. Halippa. 


Cuvinte de îndrumare. 
de Zamfir C. Arbore, 


Intelectualii personifică în societatea modernă tuncțiunea 
muncii intelectuale ; dânşii, prin urmare, formează azi tocmai acea 
grupare socială, care lucrează îndeosebi la crearea tezaurului cul- 
zural în toate ramurile. De aceia dânşii, mai mult decât oricare 
alte elemente sociale, se află în strânsă legătură cu destinele cul- 
turei umane şi ale progresului pe calea civilizațiunei. Este dar 
firesc ca artistul, maestrul, omul de ştiinţă, publicistul, medicul, 
inginerul, — tiecare păstrând intactă personalitatea lor, să fie in- 
teresaţi ca activitatea lor să nu fie stânjenită prin nici o piedecă 
externă, iar fructul muncii lor să nu cunoască alt criteriu, decât 
acela al frumosului şi al adevărului. 

Iata pentru ce interesele culturei libere şi independente sânt 
in acelaş timp interesele specilice protesionale ale păturei intelec- 
tudle ; odată ce aceste interese sunt igignite, suferă toţi intelec- 
dualii, deopotrivă de simțitori în exercițiul tuncțiunii lor sociale. 


Din vol. „Temniţă şi exil”. 


Inceputurile publicisticei românești în 
Basarabia 
(1872 — 1876) 


Primul și unicul studiu documentat asupra publicaţiilor pe- 
` riodice românești din Basarabia îl datorăm d-lui profesor uni- 
versitar şi membru al Academiei române Ștefan Ciobanu 1). 

După cum era de așteptat, prima încercare de cercetare în 
această direcţie nu putea fi complectă. Și aceasta din simplul 
motiv că mijloace directe de învestigaţie avem foarte puţine (A- 
cademia română posedă prea puţine colecţii de periodice româ- 
neşti din Basarabia și aceste de dată recentă), iar mijloacele in- 
directe, adecă informaţiuni scoase din periodicele contemporane 
româno-ruse, presupun o muncă anevoiasă, îndelungată, care na 
ispitit până acuma pe nici un cercetător, 

După noi în istoria publicaţiilor periodice românești din 
Basarabia trebue făcută o distincţie între publicaţiile propriu 
zise moldoveneşti (fondate și susținute numai de. moldoveni ba- 
sarabeni, fie în Basarabia, fie în afară de ea) și între cele ro- 
mâneşti, cari au apărut între 1856—1878 în judeţele din sudul 
Basarabiei, atașate vremelnic la Moldova, și cărora le-au urmat 
după 1906 °) cele fondate de români veniţi de peste Prut chiar 
în Basarabia. 

Este știut că prin tratatul de pace dela Paris (din 30 Martie 
1856) Rusia a fost obligată, să înapoieze Moldovei o parte- din 
sudul Basarabia, partea limitrofă cu braţul dunărean Chilia și cu 
partea cursului de jos al Prutului, 

In triunghiul acesta mic de pământ, care cuprindea întregul 
județ Ismail de astăzi, o bună parte din judeţul Cahul și ceva 


1) Formează capitolul VIII (pag. 285 — 313) din lucrarea „Cultura 
românească în Basarabia sub stăpânirea rusă“, Chişinău, 1923. 3 

2) Şi în special dela 1917 înainte, când se produce noua şi ultima 
revoluție rusă.. 

din judeţul Cetatea-Albă, stăpânirea moldovenească a creiat trei 
județe : Cahul, Bolgrad şi Ismail, având fiecare din ele câte un 
oraș-capitală de judeţ cu acelaș nume. 

Cu toate că Moldova a stăpânit acest colț de pământ basa- 
rabean numai 22 de aai (1856 - 1878), totuși ea a știut să facă 
foarte mult pentru redeșteptarea și întărirea vieţii românești din 
acea parte a vechii Moldove, care stătuse 44 ani (1812 - 1856) 
sub stăpânire rusească. 

Amintim între altele aşezarea scaunului episcopiei Dunării 
de jos la Ismail (1864), înființarea gimnaziului din Bolgrad (1858) 
de cătră caimacamul Moldovei Nicolae Vogoride și a celui din 
Ismail (1873) 1), s : 

O bună parte din activitatea episcopului Melchisedec Ştefă- 
nescu, eruditul teolog şi istoriograf bisericesc, care-şi făcuse stu- 
diile teologice la Academia din Kiew (1848), este legată de a- 
ceastă parte a Basarabiei, pe care a păstorit-o ca episcop în 
Ismail "+f 

Chemate imediat după alipirea la Moldova (1856) la o nouă 
și intensă viață politică-culturală naţională, necunoscută în restul 
Basarabiei moldovenești, rămasă şi mai departe sub stăpânirea 
rusească, aceste trei judeţe basarabene începură. să-și aleagă și 
reprezentanţi în parlamentul românesc. Amintim între aceștia pe 
marele patriot român basarabean Bogdan Petriceicu Hasdeu, 
ales la 1868 deputat la colegiul III de Bolgrad. 

Ismailul şi Bolgradul au avut câtva timp şi o presă locală 
românească şi aceasta întrun timp, când în restul Basarabiei, 
stăpânite de Ruşi, Moldovenii nu se bucurau nici de drepturi 
politice, nici de școală şi presă naţională, fiind ţinuţi departe de 
orice amestec nedorit în treburile obștești ale imperiului rus, 

În special nu putem vorbi de o presă naţională în acea 
parte a Basarabiei între 1856 - 1878, căci dacă „Buletinul epar- 
„hiei Chişinăului“, foaie bisericească rusească, apărută la 1867, 
admisese la început şi publicarea de articole religioase în mol- 
dovenește, într'o limbă primitivă, stricată, (de regulă traduceri din 
rusește), această favoare deosebită acordată moldovenilor a fost 
1) Vezi în monografia „Basarabia“ din 1926, pag. 267 din studiul 
“meu publicat acolo „Cultura și şcoala”. 

totuşi retrasă în curând (1871), când autorităţile rusești au su- 
primat cu totul partea moldovenească a numitei foi 1), 

Ziarele românești, apărute în intervalul dela 1856 - 1878 în 
sudul Batarabiei, a căror colecţii nu nis'au păstrat, dar cari sunt 
menţionate în alte ziare românești contemporane din Moldova, 
Muntenia, Transilvania şi chiar Ungaria (Budapesta), sunt urmă- 
mătoarele : 2) 

1. „Echoulu Bolgradului“, care a apărut la Bolgard din 
Iulie 1872 până la Mai 1873, având ca redactor pe V, Brănișteanu. 

= „Gazettă de Ismail“, editată la Ismail între anii 1873-74, 

3. „Ecoulu Basarabiei“, care a apărut la Bolgrad în 1874, 
având ca redactor pe Teodor Boldur - Lăţescu, o figură bine cu- 
noscută în viaţa politică din acea vreme, 

4. „Curierulu Bessarabiei, diariu allu interesseloru generale 
și locale“, ziar săptămânal, ce apărea în 1875 la Ismail sub re- 
dacția lui V. Poreanu. ° 

5. „Curierul Bolgradului“, care a apărut la Bolgrad în 1876. 

Vor fi apărut desigur şi alte ziare românești în sudul Basa- 
rabiei între 1856 - 1878, despre cari însă nu avem încă până acum 
cunoștință. Dar și aceste puţine, pe cari le cunoaștem numai 
după nume, ar fi suficiente pentru a cunoaște viața românească 
a Basarabiei de atunci, dacă am poseda colecţiile lor, 

După 1878 şi până la 1918, această regiune a Basarabiei 
nu a mai avut presă românească şi nici chiar moldovenească. 

Inainte de 1906, când începură să apară foi moldovenești în 
Basarabia, se mai înregistrează apariţia în 1884 a foaei „Mesa- 
gerul Basarabiei“, la Chişinău, având ca redactor pe un oarecare 
Riabcic, iar ca editor pe un oare care Drumaşcu °), două nume 
cu desăvârşire necunoscute în mișcarea politică-culturală a Mol- 
dovenilor basarabeni. 

După revoluţia rusă din 1905 încep să se facă încercări 
serioase şi continue de a întemeia o presă moldovenească ba- 
sarabeană. 


1) Vezi Șt. Ciobanu, op. cit. pag. 286-287. 

2) Datele privitoare la aceste ziare sunt scoase din Nerva Hodoș 
şi Al. Sadi Ionescu: „Publicaţiunile periodice româneşti“, tom. 1 (1820- 
1906), Bucureşti, 1913 

5) Vezi Nerva Hodoş şi Al. Sadi-lonescu, op. cit. pag. 408. 

Prima încercare nu este însă gazeta naţional-democratică 
„Basarabia“, condusă de avocatul E. D. Gavriliţă, dela 1906, 
-cum se credea până acum 1), ci o altă foaie, cu acelaş nume de 
„Basarabia, organ al partidului naţional român din Basarabia“, 
care a apărut în 1905 la Geneva (cu toate că în foaie se arăta 
ca loc al apariţiei Chișinăul!) sub redacţia lui Zamfir C. Arbore 
şi Dr. P. Cazacu, 

Foaia numită trebue să fi avut un caracter pronunţat re- 
"voluţionar, dat fiind faptul că era scrisă de doi basarabeni ex- 
patriaţi, precum și faptul că se tipărea pe hârtie subţire, format 
mic (30 X 24), probabil pentru a putea fi răspândită în plicuri 
închise. De răspândirea acesiei foi purta grijă „Societatea pentru 
răspândirea presei libere ruseşti“, prin orice mijloace posibile ?). 
Şi faptul acesta tradează caracterul revoluționar al foaei, din care 
au apărut numai 6 numere în Decembrie 1905, Cum ambii re- 
dactori ai foaei sunt în viaţă, ne-ar putea da lămuriri preţioase 
asupra acestui organ revoluţionar al partidului național român 
din Basarabia, 


Restul periodicelor moldovenești din Basarabia (dela 1906 - 
1918), pe care îl găsim menţionat la d. Ştefan Ciobanu, credem 
-că este complect. Totuşi trebue să relevăm faptul că unii din 
redactori — editori ai acestor foi moldovenești basarabene de după 
1905 erau tineri cu studii făcute în vechiul regat român (ca d. e. 
Sergiu Victor Cujbă dela „Basarabia“ din 1906 şi Gheorghe Ma- 
dan dela „Moldovanul“ din 1907), iar unul chiar român regăţean, 
stabilit în Basarabia: preotul Grigore D. Constantinescu, fost 
profesor de limba română la școala eparhială de fete din Chi- 
şinău, care la 1913 a întemeiat gazeta naţională moldovenească 
„Glasul Basarabiei“, 


= Mai amintim că la 1879 (din Septembrie până în Decembrie) 
a apărut la lași o gazetă bisăptămânală „Basarabia“ ?), tipărită 
ia început în tipografia lui „Anton Sc. Savul“, iar în urmă la 
„Buciumul român“, Titlul gazetei ne face să bănuim că gazeta 


1) Vezi Șt. Ciobanu, op. cit. pag. 287 - 291. 
2) Vezi Nerva Hodoș şi Al. Sadi-Ionescu, op. cit. pag. 64. 
3) Vezi Nerva Hodoş şi Al. Sadi-lonescu, op. cit. pag. 64. 

servea cauza Moldovenilor basarabeni și că avea poate în re- 
dacţie şi basarabeni, lucru care ar trebui și ar putea {i stabilit. 
Despre o foaie asemănătoare, apărută tot la lași dar ulte- 
rior (1907), ne amintește d. Ștefan Ciobanu 1), așa că „Basarabia“ 
din 1879 dela lași ar putea să fi fost și ea o încercare identică 
anterioară. 
Liviu Marian 


Puterea rugăciunii”) 
de Vasile L. Laşcu. 


Când dorul inima-mi frământă 
Si n'am în jur decât păreţi; 
Când ne'mpăcutul gând s'avântă 
Din searbădul pustiei vieți 
Și sufletul ar vrea să fugă 
Din închisoarea lui de lut,— 
Atunci spre cer cu caldă rugă 
Eu mă îndrept cu glas scăzut... 
Sfioase șoapte a mea gură 
Rostește 'n tremur de amurg, 
lar peste-a patimei arsură 
Ostoitoare lacrimi curg. 
Și ele-mi spală vechea rană, 
Iar sufletul mi'l cresc în dor 
De viață fără de prihană — 
In crez, nădejde și amor... 
Și inima din nou se bate. 
Voios mă'mpac cu-al meu destin, 
lar gândul zboară 'n ţări visate 
Şi-i pace "n suflet și senin. 

A tradus Pan. Filipa: 


1) Vezi op. i că, pag. 296 - 299. 
*) Din volumul „Counnenia“, 189], Vasile L, Laşcov. 


PROPAGANDA CĂRȚII. 


Importanţa cetitului extraşcolar. 


Cetirea — fără îndoeală — are o mare importanță pentru 
progresul învățământului, iar în școala primară —: mai ales în cea 
rurală — este „cuiul“ principal, fără care nu s'ar putea preda 
celelalte obiecte din restrânsele programe oficiale, Am putea spu- 
ne că dela cartea de cetire din clasă depinde instrucţia şcolari- 
lor, Insă, în școalele rurale, instrucția durează 7'ani numai pe 
hârtie, iar în realitate, majoritatea covârşitoare a școlarilor dela 
țară nu vin regulat la şcoală decât 2-3 luni și numai în primii 
3-4 ani, iar în restul cursurilor vin numai în zilele, când nu 
mai au de lucru acasă. 

Pe lângă acestea, în școală cetitul propriu zis cuprinde o 
singură oră pe zi, Se înțelege lesne la cât se reduce cetitul ele- 
vilor la școală în asemenea condiţii. Pentru complectarea cetirei 
din clasă, cea mai potrivită și cu totul firească este cetirea 
“şcolarilor acasă. 

Din experienţă o spunem că progresul instrucției se simte 
odată cu introducerea cetitului extrașcolar, La școalele, unde a- 
cest complement este organizat întrucâtva, şcolarii cetesc mai bine, 
atât în privinţa mecanicii, cât și în privinţa înţelesului conţinu- 
tului, iar acolo unde cetitul extrașcolar se practică regulat în în- 
tregul curs al şcoalei, elevii iesă din şcoală în general mai des- 
voltați — atât în privința intelectuală, cât și în privința cuprinsu- 
lui cunoştinţelor însușite. Cu alte cuvinte, cetitul extrașcolar dez- 
voltă programa școalei, fără prelungirea timpului. Insă aceasta 
nu-i încă totul, 

Una din problemele principale ale școalei, fără îndoeală, 
este pregătirea școlarilor pentru a folosi știința de carte după 
absolvirea școalei, şi mai ales să-i deprindă pe școlari să poată 
găsi în carte un izvor de lumină, fiindcă fără de această, ce rost 
ar mai avea cetitul? Cunoscând scopul, vom găsi şi mijloacele 
“potrivite pentru atingerea lui, cât mai lesne și cât mai sigur, 

Cetitul la lecţiile din clasă îl deprinde pe şcoiar să păt- 
rundă mai adânc în cuprinsul bucăţilor cetite ; insă însușirea cup- 
rinsului şi a cunoştinţelor folositoare pentru mai târziu, în clasă, 
depinde mai mul dela învăţător, decât dela elev. Se întâmplă că 
un şcolar, care în clasă citește binișor şi înțelege lesne cuprinsul 
bucăţilor cetite, acasă nu înțălege simple propoziţiuni și mai ales 
cuvinte cu două înţelesuri, așa zise omonime, ca de exemplu: 
război — lupta și războiu de țesut, spata dela corp şi spata de 
țesut, cot, coate, coturi etc. Evident, cetirea cu învăţător şi ce- 
tirea fără învățător sunt lucruri deosebite, Iscusinţa la cetire se 
capătă treptat și numai prin cetit, pentru care lucru școlarul are 
timpul necesar numai acasă. S'ar putea obiecta că pentru ase- 
menea cetire elevul va avea destul timp mai târziu, după absol- 
virea școalei. Insă această obiecţiune nu ni se pare intemeiată; 
şcolarul, lipsit de îndrumător, neapărat se va afla înt'o situaţie 
Grea, mai ales dacă nu mai urmează apoi la o şcoală secundară. 
In clasă școlarul cetește ce-i dă învățătorul; pune întrebări nu- 
mai acolo unde crede că va putea răspunde iarăşi numai în- 
vățătorul, După absolvirea școalei însă, toate acestea, el tre- 
buie să le priceapă (și dacă nu le pricepe?) singur, De aceasta 
oare n'ar fi mai potrivit ca, în loc de a lăsa școlarului calea des- 
chisă pentru o situaţie grea, să-l pregătim pentru cetitul — să-i 
zicem — liber, incă el fiind în școală? 

Apoi încă mai trebuie să ţinem seama şi de faptul, că du- 
pă ieşirea din școala primară, școlarii. cari nu întră în licee, în 
împrejurările de astăzi, dacă nu s'au deprins cu cetitul, nu mai 
deschid cartea. Pentru ca elevii noştri să se deprindă cu cetitul, 
trebuie ca încă din școala primară ei să îndrăgească cartea, să 
simtă plăcerea cetitului. Tot în şcoala primară trebuie să se dez- 
volte şi gustul la alegerea cărţilor, pentru ca școlarul să ştie ce 
să folosească din cărţi. lar pentru şcolarii cari vor urma cursu- 
rile secundare cetirea le va înlesni însușirea cunoștințelor noi. 
Prin urmare, cetirea extraşcolară se potrivește, cum nu se poate 
mai bine, pentru atingerea scopurilor arătate. 

Dar mai există încă un motiv, care-l forţează pe învăţător 
să-și îndrepte o deosebită atenţie asupra cetitului extrașcolur. La 
țară mai ales, acolo unde cetirea acasă intră în obișnuință, ea a- 
duce în casele țărănești ceva îmbucurător, In zilele de sărb. ori 
şi în serile lungi de iarnă, cetirea școlarului este ascultată de în- 


30 VIAŢA BASARABIEI 


treaga familie. lar în localităţile cu populaţie streină, cetitul în- 
lesnește ascultătorilor însuşirea graiului românesc, Cunoaștem 
chiar părinţi minoritari, cari au învățat dela şcolari nu numai să 
vorbească româneşte, ci şi-au însușit cunoştinţe folositoare din 
istoria, geografia și literatura românească. Ar fi o greșeală să 
se neglijeze asemenea lucruri. Populaţia, văzând folosul ştiinţei 
de carte, pe nesimţite ar incepe să preţuiască şcoala, socotind-o 
ca un prieten al său. Ce-ar fi mai de dorit decât aceasta?! Si 
cu cât mai mulţi prieteni va avea şcoala, cu atât mai bine pen- 
tru ea; dar mai ales trebue preţuiţi prietenii din popor, căci școa- 
la noastră — orice s'ar spune — încă nu sa familiarizat complect. 
Ea este încă protejată de guvern, de comună, de persoane par- 
ticulare. Srijinul acesta — sperăm — nu-i va fi refuzat niciodată. 
Insă o bază temeinică şcoala o va avea numai atunci, când în- 
săși poporul va primi-o cu dragoste, luând grija ei pe umerii săi 
puternici. lar aceasta se va înfăptui atunci, când populaţia in- 
săşi-—adevăratul stâlp al şcoalei — va simţi și va cunoaște bine? 
facerile aruncate în viața din școală. 

In sfârşit, întroducerea obiceiului cetitului extrașcolar este 
folositoare și pentru învăţători, mai ales pentru începători. Ob- 
servând elevii zi cu zi, învățătorul (ca şi părintele) îi cunoaşte 
mai de aproape pe fiecare dintre ei, cercetează mai des aptitu- 
dinele lor intelectuale, privind îndeobşte creşterea copiilor. lar 
când mai târziu, foștii elevi vor cere îndrumări şi sfaturi la ale- 
gerea şcolii ce trebuie să urmeze sau despre cărţile ce-ar dori să 
le cetească, dascălul mai lesne va şti să le recomande şcoala sau 
cartea mai mult sau mai puţin potrivită cu firea şcolarului. 

Prin urmare, importanţa cetitului extrașcolar are urmă!oa- 
rele temeiuri : 

a) ajutând cetirei în clasă, contribue în general la progre- 
sul învățământului ; 

b) cetitul extraşcolar dezvoltă la copii dragostea de carte; 

c) elevul se pregătește încă dela şcoală pentru a se putea 
orienta singur în cetitul cărţilor ; 

d) înlesnește părinţilor și învăţătorilor cunoașterea aptitu- 
dinelor fireşti ale fiecărui copil, pentru o mai potrivită îndrumare 
a lor după ieșire din şcoală; 

e) cetitul extrașcolar dezvoltă activitatea școalei, atrăgând 


spre carte întreagă populaţie. 
Cons. Popescu. 


Ștabs-căpitan Mazurenco. 


„lar cine va sminti pre unul dintru aceşti 

- mici, mai bine este lui, să se spânzure o piatră 

de moară de grumazul lui, şi să se înece întru 
adâncul mării“. 


(Evangh. Matei, 18,— 6.) 


Insist asupra titlului de mai sus, căci de numele acestui 
olițeraş ticălos se leagă pentru basarabeni o epocă întreagă a 
multor și multor nenorociri care durează încă și astăzi. 

Cine a fost ştabs-căpitanul Mazurenco? 

In primele luni după Unire, pe când există statul Ucrainei 
sub protectoratul nemților și podul de peste Nistru încă nu era 
aruncat în aer, asupra unei case impozante dela Chișinău într'o 
bună zi s'a văzut fâlfâind steagul naţional ucrainean. Era consu- 
latul statului vecin. Titularul acestui consulat, ștabs-căpitan Ma- 
xzurenco, s'a arătat a fi un om foarte sociabil, un om de viaţă, 
ll vedeai în mai multe case dela Chişinău și în localuri publice, 
serviabil şi voios, într'un cuvânt, fire largă; se vedea în el omul 
cu parale. Dar nu numai în case particulare, îl întâlneai adesea 
şi pe la instituţiuni publice. În special era des văzut pe la tribu- 
nalul regional Chișinău, care încă nu fusese românizat, şi pe la 
Comandamentul teritorial. In cercurile româneşti era privit ca 
filoromân, se recomanda chiar Minzarencu, lăsând să se înțeleagă 
că "şi trage obârșia dela un oarecare vechiu Mânz românesc, Se 
şoptea că tânărul consul ne făcea unele servicii deosebite, pro- 
curând informaţiuni preţioase'pentru Comandament. Nu era deci 
de mirare a-l vedea în tovărășia ofițerilor români. 

Și în cercurile ruseşti... Aicea ștabs-căpitan Mazurenco- 
Miînzarencu se purta cam în alt fel. Dela o vreme încoace il ve- 
deau aproape zilnic pe la tribunalul regional, de altfel consulatul 
îi era peste drum numai. La tribunalul regional, pe atuncea, în 
vara anului 1918, era o mare fierbere. Se pregătea românizarea 

tribunalului. Paralel cu forurile românești se proectase pentru 
magistrații cari nu cunoşteau limba statului un tribunal de lichi- 
dare pentru aiacerile începute în limba rusă, cu dreptul pentru 
cei cari vor învăța limba de a fi trecuţi la tribunalele române. 
Era deci o fierbere, căci atât pentru nouile tribunale, cât şi pen- 
tru cel de lichidare în limba rusă, ca o condiţie sine gua non, 
se cerea prestarea jurământului în conformitate cu Constituţia și 
legea de: organizare judecătorească. Aproape zilnic se ţineau 
adunări secrete cu participarea... consulului ucrainean. 

lată ce sfaturi li dădea ștabs-căpitan Mazurenco magistra- 
ţilor fostului tribunal regional: 

— De ce să vă legaţi capul cu românii, dacă vă invit eu 
la Ucraina noastră ? Avem nevoie de magistrați, căci îniiințăm un 
tribunal nou în unul din orașele maritime: Mariupol sau Ber- 
deansc, după âlegerea d-voastră. Numai să vă decideţi. Deci re- 
îuzaţi jurământul românesc și treceţi Nistrul în corpore — pentru 
toți se vor găsi locuri. 

Au urmat 'consfătuiri și adunări peste adunări ale magistra- 
ţilor și ale funcţionarilor, în urma cărora au început a se com- 
plecta tablourile doritorilor de aer de mare dela Berdeansc. In- 
tr'una din zile sunt chemat la superiorul meu: 

— Deşi “ţi cunoaștem sentimentele, îmi fac datoria de ca- 
maraderie să-ți propun și d-tale a merge cu noi la Berdeansc, 
Cu mici excepțiuni tribunalul în corpore, magistraţii şi funcţio- 
narii, am primit propunerea consulului ucrainean. 

l-am mulţumit, răspunzând că, băştinaș al Basarabiei, sunt 
decis să împărtășesc soarta acestei provincii. 


La solemnitatea întroducerei justiţiei românești în Basara- 
bia, în Octombrie 1918, în prezenţa ministrului de justiție lon 
Mitilineu, a autorităţilor civile şi militare, în faţa episcopului Ni- 
codem, din tot fostul tribunal regional, ne-am prezentat la de- 
punerea jurământului numai doi. 

Vestea despre refuzul tribunalului de a presta jurământul 
s'a răspândit pe întreg teritoriul basarabean. Chestiunea era acută. 
Se păşea la românizarea pe rând a instituţiilor și pretutindeni 
pentru a păstra slujba se cerea jurământ. Pasul tribunalului pen- 
tru mulţi a dezlegat o problemă grea : 

— Tribunalul ştie zacoanele. Dacă tribunalul a procedat 
așa, e o pildă de urmat. 

Și în majoritate, funcţionărimea basarabeană, urmând pilda 
tribunalului, ademenit la rândul său de şt.-cap. Mazurenco, după 
expresia oficială, a refuzat jurământul, în realitate însă, în faţa 
pasului atât de hotărît al tribunalului, n'au făcut decât să se 
abţie temporar pentru a se desmeteci, a se orienta în noua si- 
tuaţie şi foarte curând au revenit, prezentându-se pentru depu- 
nerea jurământului; dar era deja târziu, locurile lor fiind imediat 
ocupate de funcționari refugiați din Cadrilater. 


lată dar adevărul: o împrejurare fatală, o provocare, o a- 
demenire, o smintire, cum se zice în Evanghelie, din partea unui 
aventurier, i-a lăsat pe mulți basarabeni pe drumuri, ba le-a mai 
atras și suspiciunea legală din partea centrului. 

lată de ce am insistat asupra titlului prezentului articol, 
iată de ce am reprodus cuvintele Evangheliei despre smintirea 
„celor mici“; împrejurarea descrisă ne fiind până în prezent re- 
levată, avem pretenţiunea dea spune un cuvânt nou în încurcata 
problemă basarabeană. 

-Ei bine, în cei 14 ani dela Unire încoace, basarabenii au 
putut fi îndeajuns cunoscuţi, S'a pus cândva la îndoială loiali- 
tatea lor? In această privinţă, între altele, cu altă ocazie, ne ob- 
ligăm a reproduce extrem de interesantele precizări, cum vedea 
stările din Basarabia regretatul general Mircescu, fost ministru de 
război şi fost comandant al corpului III de armată din Chișinău. 

Omului de rând nu i se cere eroism, ci numai loialitate. 

Dacă basarabenii au greşit atuncea printr'o ezitare, apoi nu 
li se întâmplă oare chiar și eroilor ezitări! D'apoi statul n'a 
greșit transplantând un corp întreg funcţionăresc, adaptat la 
mediu și localitate, din Cadrilater în Basarabia! N'a descoplectat 
oare cadrele acolo la granița dunăreană, care este parcă mai 
puţin importantă decât cea nistriană ? Cadrilaterul cu o populaţie 
mixtă are nevoie de colonizare, Basarabia cu populaţia ei ro- 
mânească autohtonă n'are nevoie decât de cultivarea elementului 
indigen după sistemul protecţionismului în industrie, 

Dar revenim la eroul nostru.. Desigur vă veţi întreba, cum 
a putut să se întâmple că magistraţii fostului tribunal regional, 
în loc-de a emigra la Berdeansc, sau alt oraș maritim din Ucraina, 

îi vezi și astăzi pe străzile Chişinăului într'un hal fără hal, mu- 
ritori de foame? Explicaţia e,simplă şi banală. Foarte curând 
după gestul lor de a refuza jurământul, în timp ce își pregăteau 
bagajele pentru Ucraina, vine de peste Nistru o telegramă cifrată 
cu următorul conţinut: „Prindeți, urmăriți, înaintați de urgență 
pe individul ce se dă drept consul ucrainean la Chişinău, ștabs- 
căpitanul Mazurenco, învinuit pentru delapidarea sumei de 200.000 
ruble dela Divizia XV din Poltava“. Individul Mazurenco a fost 
arestat și extradat peste Nistru. 

Şi.. finita la comedia, 

Istoria aceasta ar fi desigur plină de haz, dacă n'ar fi fost, 
cum spune neamțul, eine schlechte Geschihte, dacă n'ar fi stors 
atâtea și atâtea lacrimi la unii dintre acești smintiți depe urma 
unui șoltic, care a știut să poarte de nas un întreg tribunal 
regional de magistrați. 


Th. Inculeţ, 


CUGETĂRI 
De Bogdan P. Hasdeu 


A crede şi-a iubi e una. 
Eu cred, de-aţi zice că-s nebun, 
„Căci arde 'n pieptu-mi totd 'auna 
Văpaia pentru tot ce-i bun. 
+ 


“Când lung a fost războiul, 
Se 'ntâmplă câte-odată 

- Călare veteranul 

S 'adoarmă zdruncinat ; 
Dar sându-i fără voie 
Si-atunci bătae cată 

Și chiar dormind să "1 ducă 
E calul său dedat. 


DOCUMENTE INEDITE. 


O scrisoare dela Tadeus Hăjdău. 


Intre boerii Sturzeşti, latifundiari şi urmaşii Hăjdăilor a luat 
naştere în 1809 un mare proces pentru stăpânirea moşiilor 'Tulbu- 
reni, Păscăuţi şi Medveja. Suntem în epoca când întinderea de ţară, 
cunoscută supt denumirea de raiaoa Hotinului, revenea vechilor ei 
proprietari. Documentele trebuiau scoase din mucede teşcherele şi 
de multă vreme nedeschisele sipete şi prezentate Divanului, spre 
cercetare. Cu acest prilej s'au ridicat multe contestaţii. Discuţiile au 
fost lungi şi au provocat multe complicaţii. Pentru noi ele prezintă 
un necontestat interes istoric, mai ales din punct de vedere genea- 
logic. Multe din aceste mărturii le-am tipărit aiurea!). In actele pre- 
zentate, în procesul amintit -mai sus, °) aflăm şi scrsoarea care ur- 
mează. Ea porneşte dela Tadeus Hăjdău „ce să află în Rosăe măr- 
turisătoare că ne cunoaşte rudenăiea sa din Hăjdeu“. Este o copie 
tradusă în româneşte şi ruseşte depe originalul grec. O dovadă în 
plus de dispoziţia specială a familiei, spre poliglotism. Tadeus se 
găsea la acea dată la Dubna, in ţinutul Voliniei, deci nu prea de- 
parte de hotarele Moldovei. Din rândurile misivei se constată mai 
multe lucruri şi anume: un cult al trecutului neamului, o conştiinţă 
a originei familiei sale, care ajunge în timp de glorie voevodală, la 
Ştefan Petriceicu, şi pe lângă altele şi dorinţa de a trăi, din nou 
pe pământul „strămoşilor noştri“. Pentru realizarea acestei speranţe 
Tadeus cere originalele „documenturilor moşiilor din Moldova ce 
au fost a noastre“ şi care fuseseră lăsate polonezului Stevenovschi. 
Era vocea sângelui, care i-o poruncia, erau larii cari-i impuneau res- 
pect. Este o mărturie scrisă din cele mai rari, şi de aceia socotim 
că merită să fie cunoscută în cercuri cât mai largi. 


1) A se vedea colecţia Revistei „Arhivele Basarabiei“ 
2) „Dela“ Nr. 1388/1899. Arhiv. Senat. Chişinău. 

COPIE IN TĂLMĂCIRE DIN GRECEASCĂ. 
Dubna gubernie a Rosăei Volinschi la 15 Aprilie 1809. 


Dorit lucru esie ca să ni aducem aminte de curgire niamului 
nostru din vechi şi de câte lucruri strămoşăşti au rămas, şi datorie 
avem ca să cercetăm pentru aceaste. lată dar vă înştiințăm spre a- 
ducere aminte a strămoşilor noştri, şi ai lui Constantin Balş pahar. 
Moldovii, şi care este Marăia Hejdeoae. Este cunoscut şi din isto- 
răia locului. Ştim bine că în vremi acea când au fost Domn Ştefan 
Petreceicu Vodă am avut moşii strămoşeşti noi toţi ce săntem niam 
precum să vor dovedi toate, Pentru aceia trebuinţă cere ca să-s cer- 
cetezi toată pricină pentru niamul nostru, ca câţi ne aflăm dintr'a- 
cest niam, să ni agiotăm unul pe altul cu toate că sântem despăr- 
tii unul aice şi altul acolo. Şi este cu dreptate să nu ne lepădăm 
unul de altul ce să urmăm după lege şi după pravilă. Nu mă mier 
că Dv. veţi fi uitat numile lui Hajdău carile au fost adivărat niam 
al nostru şi i-au fost afierosit ce dintăi moaşa şi strămoaşa noastră 
Drept acea îndrăznesc a te ruga să cercetezi îndreptările spre po- 
menire părinţilor noştrii şi să-mi trimiţi orighinal documenturile mo- 
şiilor din Moldova ce au fost a noaste, care li-au fost lăsat tatăl 
liahului Ignat Stevenovschi. Aceste documenturi sânt foarte trebuin- 
cioase ca să urmăm dreptatea noastră pentru moşăile niamului nos- 
tru ce să află în Moldova, fiindcii rusască giodecată ne făgădueşte 
să ni agiote la dreptate noastră, ca să putem câştiga ce adivărată 
moştenire. Şi Dv. încă veţi fi mulţămiţi. Şi Dumnezău să facă milă 
să li luăm înapoi ca să putem trăi toţi dimpreuna în locurile stră- 
moşilor noştrii. Parte ce să va veni Dv. avem după dreptate a v-o- 
da. Aştept răspunsul Dv. cu poşta cât de îngrabă, scriind pe numile 
mieu ca să poci scoati trebuincioasăle documenturi. Şi sânt iobit şi 


adevărat frate 
Tadeus Hăjdău 


T. G. Bulat 


CRONICA ECONOMICĂ 


Criza agrara 


Basarabia şi, în genere, toată ţară trec astăzi printr'o criză 
grozavă, agrară și economică. Unii basarabeni, nefiind inițiați în 
chestiunele economice, cred că această criza are un caracter local 
basarabean sau românesc şi deci cauza care a provocat criza se 
datorește regimului politic de guvernare. In mică parte, această 
credință este justă, Un regim economic, care ar fi stimulat din 
timp întărirea materială a agricultorilor, putea desigur contribui 
ca rezistența în fața crizei de astăzi să fie mai puternică. Cauza 
principală, însă, a crizei are altă provenienţă şi anume: criza 
agrară românească este în funcţie de criza agrară şi economică 
mondială. 

Intreaga structură economică a agriculturei mondiale de 
astăzi se găsește într'o situaţie grea din cauza disproporţiei ce 
există între costul de producţie și produsul depe urma vânzărei, 
care nu mai acordă nici un fel de rentabilitate celui mai bun te- 
_ren, Criza actuală nu este o criză obişnuită, economică în sensul 
strict al cuvântului, ci se repetă aproape regulat din timp în timp 
și coincide deobicei cu contingenţe precare dar trecătoare. Criza 
agrară actuală se caracterizează printr'o stare anormală, latentă 
și cronica, de despresiune. 

Cauza fundamentală a crizei este următoare. 

Încă înainte de război, se simțea că dezvoltarea producţiei 
industriale depășește cu mult nevoile de consumaţie. Acest fapt, 
împreună cu concurența neînfrânată, a creiato stare de discor- 
danță între producţie și consumaţie. Dar echilibrul se menținea 
și poate s'ar fi găsit mijlocul de adaptare la stările creiate. Ră- 
zboiul însă a schimbat radical ritmul evenimentelor, Evoluţia len- 
tă şi firească se transformă într'o serie de cataclisme. 

Din cauza nevoilor războiului producţia îndustrială ia o 
dezvoltare formidabilă, insă după încheierea păcei ne-am aflat 
brusc în faţă problemei adaptării producţiei la noile împrejurări, 

Regiunile devastate și stocurile de rezerve epuizate recla- 
mau reconstituirea lor, ceiace impunea întensificarea activităţei 
industriei până la nivelul din timpul războiului. Uzinele uriașe 
ale Germaniei, Americei etc. aruncă pe piaţă cantități enorme de 
mărfuri pe cari piaţa nu le poate mistui. Se ivește în toate ţă- 
rile cu o industrie dezvoltată șomajul. Puterea de cumpărare a 
consumatorilor se ridică, 

In domeniul agricol se constată că în perioada quinquenală, 
1921-1925, producţia mondială a cerealelor de tot felul a fost de . 
1.510.000 milioane quintale (vagoane), deci cu 41/3%/, mai mica 
decât media producţiei din perioada de dinainte de război. Limi- 
tată la Europa, producţia a scăzut cu 18%, iar acea a Republicei 
“Sovietice cu 240). 

In acelaș timp se constată că și consumaţia de cereale a 
scăzut cu 130, (fără Rusia Sovietică, unde a scăzut cu 22%/) față 
de aceia de înainte de războiu. 

In anii 1926-1928 producţia mondială a cerealelor depășe- 
şte producţia dinainte de război cu 6-79, această creștere de 
producţie a sporit în anii următori, treptat dela an la an. 

Rezervele mondiale de grâu, de exemplu, au fost la 1 De- 
embrie în milioane de bușeli: 


1925 1926 1927 1928 1929 
257 300 347 460 550 


Faţă de anii 1903-1913, în anii 1925-1928 producţia mon- 
-dială a grâului a crescut cu 16%/. 

In Rusia Sovietică în anii 1920-1928, producţia proprie de 
cereale abea ajunge pentru satisfacerea nevoilor înterne de con- 
sumaţie. In ultimii ani Rusia aruncă pe piaţa mondială cantități 
însemnate și tinde spre reluarea locului pe care-l ocupase îna- 
inte de război. Acest fapt înrăutățește. şi mai mult condiţiile de 
desfacere a produselor agricole pe piaţa mondială, Preţul grâului 
scade în 1930 cu 30, față de prețul din 1928, a orzului cu 290/9, 
iar a secărei cu 269]. 

In anul 1931 preţurile produselor agricole suferă o scădere 
catastroială, în timp ce costul de producţie alagriculturei a rămas 
“acel de mai înainte, iar preţurile produselor îndustriale întrebuin- 

tate de către agricultori nu s'au eftenit. Scăderea mare a puterei 
de cumpărare a agricultorilor sporește la rândul ei în mare mă- 
sură criza îndustrială și şomajul, 

Trecând la criza agrară din Basarabia, trebue să ada 
că ea este fără precedent, Condiţiile locale, ca lipsa aproape to- 
tală de credit pentru agricultori, impovărarea cu dobânzi mari, lipsa 
de numerar suficient pentru punerea în circulație a produselor 
agriccle, lipsa unor bune căi de comunicaţie, regimul taxelor va- 
male la export, împozitele grele și multe altele, au creiat o stare 
desperată. 


Insă s'ar face o mare greșeală, dacă s'ar afirma că Basara- 
bia n'a mai trecut şi în alte daţi prin crize mari agricole. In Ba- 
sarabia se obișnuește a se compara starea grea economică de 
astăzi cu aceia din anii antebelici 1908-1914, când întradevăr 
agricultura se dezvolta în condițiuni foarte favorabile. Cu totul 
altfel se prezintă însă lucrurile, dacă vom lua pentru comparație 
epoca dela 1880-1905, în care agricultura Basarabiei trece printr'o 
criză extrem de grea. 

O serie de fenomene economice sânt mărturie în această 
privință. O ţară, care servea mai înainte ca centru de colonizare 
și aşezare a tuturor veniţilor din alte părți ale Rusiei, în epoca 
de care am pomenit, nu este in stare să hrănească nici popu- 
laţia băștinașe, care este silită să lucreze la boeri pentru o piată 
ridicolă, sau să-şi părăsească locul natal, căutând alte locuri în 
țări îndepărtate, Caucazul, Siberia, Amur, etc., pentru a și pu- 
tea câștiga existenţă. 

` Marii proprietari de pământ epuizează toate sumele primite 
dela stat ca despăgubiri pentru moșiile expropriate în anul 1868 
şi, pentru a face față necesităţilor gospodăriei lor în înprejură- 
rile noui creiate, din cauza marilor transformări sociale, recurg 
la înprumuturi, plătind dobânzi mari, cari răpesc gospodăriei până 
la 40°/ din venitul net. Pe de altă parte, desvoltarea agriculturii 
în America și oferta ei de cereale pe piaţa mondială în cantităţi 
enorme provoacă o scădere mare de preţuri la produsele agri- 
cole, constituind o grea lovitură pentru agricultura basarabeană. 
Germania, una din cele mai mari consumatoare a produselor agri- 
cole rusești, cautând să-şi protej-ze propria agricultură, fixează 

taxe vamale de import pentru produse străine, deci și pentru acele 
rusești. Această taxă, la început, este de 5°/ọ fiind ridicată pe 
urmă la 20°/ẹ din valoarea produselor împortate. Intre Germania 
şi Rusia începe un război vamal, din care cauză produsele rusești 
sunt taxate cu o taxă specială de 25 copeici pe pud, față de 7 
copeici pentru celelalte ţări. Această taxă asupra cerealelor ruse- 
ști trebuia să fie suportată şi de producătorii de cereale din Ba- 
sarabia, aceasta făcând pe vremea aceia parte din Rusia. 


Exploatarea agricolă încetează de a mai fi rentabilă. 


Preţurile pe pud (16,38 kgr.) în copeici metalice la cereale 
în portul Odessa se prezinta astfel: 


1800 1891 1892 1893 1804 1895 1806 1897 1898 1899 
Grâu .. . 892 107 898 71,3 585 66, 786 — 1037 — 


Secară . . 68,2 97,4 78,6 659 485 51,1 530 — 718 — 
Oa e i ae e TAR 004 DA BLA! TOR. 
Orz. . . . 60,4 73,8 582 505 395 475 515 — 575 — 
Porumb . . 53,0 73,9 545 57,3 484 544 486 —. 513 — 


Dacă din preţurile cerealelor existente la Odessa vom scade 
costul transportului pe C.F. R. care era 10-12 copeici pe pud și 
dacă vom mai scădea o parte însemnată din valoare cerealelor 
ce se reţinea de intermediari, vom constata că preţurile obţinute 
de agricultor nu defereau cu mult de preţurile actuale. 


Pe lângă acest eveniment important, Basarabia suferă şi o 
serie de fenomene naturale, din cauza cărora se mărește criza 
economică, Aceasta devine cronică pentru un timp îndelungat. In 
această epocă, în fiecare an agricultura suferea de secetă, grin- 
dină, epidemii zootehnice, insecte parazitare etc. Nu era an, ca 
un județ sau mai multe să nu sufere de o recoltă agricolă slabă 
(afară de anul 1893, când recolta a fost suficientă). 

Productia agricolă înregistează mari scăderi atât la ţărani 
cât și la proprietari. Criza agricolă se manefestă și prin faptul 
micşorărei numărului de vite, Pe când în anul 1882 numărul gos- 
podarilor fără cai era de 76.832 (41,4), în anul 1891 este de 
113,482 (46,1%]9). 

In cifre reale micșorarea vitelor cornute este următoarea : 
în 1889 cu 4.786 capete, în anul 1890 cu 43.656 capete, în 1891 

cu 60,348 capete, în 1892 cu 66.363 .cap:, în 1893 cu 189,820 
cap. și în 1894 cu 229.629 capete ; aşa că în timp. de: 6 ani, nu- 
mărul vitelor s'a micşorat. cu 594.202 capete.. 

In această epocă decade şi cultura tutunului. Pe când. “în 
1880 tutunul se cultiva pe o suprafață de 4.087 desetine. de 
către 10.920 de plantatori, in 1893 cultura tutunului-sa redus 
la 2.046 desetine cu 6165 de plantatori; în 1894—2159. desetine, 
cu 5921 plantatori. Preţul tutunului în acești ani este circa de 
15 ruble (hârtie) pe un pud, față de 25—50 ruble, cu cât se plă- 
tea mai înainte. 

Prin aceiași criză trece şi viticultura. Până în 1885 se re- 
colta în Basarabia aproximativ 9 ‘milioane deka de vin, iar în 
1891 numai 7 milioane şi în 1892 numai 5 milioane deka. 

După această perioadă de paralizie, cu începere dela 1905, 
dela războiul Ruso-Japonez, agricultura treptat își revine în fire 
și se desvoltă în condițiuni relativ favorabile. Preţurile cereale- 
lor pe piață mondială se află în continuă creștere, până în anul 
1914. llustrăm mișcarea în copeici a preţurilor din centrele prin- 
cipale ale Basarabiei cu următorul tablou : | 


Me dia 
1901—1905 1906 : f 1907 


Primăv—Toamna — Primă —Toampa , Primăv.—Toamna 
Grâu de vară ..... 82 73 719 62 82. 120 
Grâu de toamnă . . 81 75 81 - 67:64; 123 
Orar Ea et pa BD a DA 62 56 g'e e Y 


Secr E 65. 58 65.57 16. 100 
Ge i Saer: 62 e a a PARO A 
A Mie did... 
1908 1909 1910 1906—1910 


; Primăv — Toamna Primăy.— Toamna Primăv.—Toamna Primăv.—Tosmna 
Grâu de vară .. 119 125- 128 110 108 77 103. 99 
Grâu de toamnă 120 120 135 126 110 80 107 103 
Stari asa 82.98.08 BI 80-55: 80'...79 
EE o ae 720009, 67 3004 2134 E 
Om see e o 010 + 10270517 0B 185 12800 Boi Od 

Preţurile alimentelor în anii 1910—1912 în Rusia s'au urcat 
față de anul 1900, cu 21%. 

Socotind prețul grâului la Odessa în 1846 drept 100 uni- 
tăți, obținem acest index numerus al mișcărei preţurilor la ce- 
reale in curs de 65 ani (1846—1911): 


Anii: 1846 1850 1855 1860 1865 1870 1875 1880 


Grâu .. 100 94: 1778440130458; 51714 1:-240 
Anii: 1885 1890 1895 1900 1905 1910 1911 


Grâu .. 166; 1148: 111:.4144.+'455,.116..-1483 
Preţul celorlalte cereale drept 100 unităţi în 1890, 
Anii: 1890 1895 1900 1905 1910 


(Deda OD 25 est G (e dece ai 2 lee Î le 
Oyvăzi iaa 100 173 103 89 94 
Porumb . 100 98:1.419'*149: :'124 


Din aceste date reese că preţul la grâu atinge punctul 
maximal de urcare în anul 1880, iar mai departe a mers în scă- 
dere, care în anii 1894-1896 este la grâu 25|, la secară 20%, 
iar față de preţurile din 1880 până la 30%, 

Din aceste date se evindeţiază faptul că Basarabia agricolă 
pe lângă vremurile bune a trecut și prin vremuri grele asemă- 
nătoare celor de acuma. Astăzi criza este doar mai pronunțată 
şi de o durată, pe cât se prevede, mai lungă. Faptul se explică 
prin complexitatea şi multiplitatea cauzelor, cari au provocat a- 
ceasta criză. Ce va aduce ziua de mâine, nimeni nu poate prezice, 
Mai ales nu se pot da soluţii cu caracter local pentru slăbirea 
crizei. Starea de lucruri locală depinde de starea mondială şi 
numai sforțările mari ale tuturor popoarelor civilizate vor putea 
contribui ca măsurile pentru combateraa crizei actuale să dea 
roade, In cazul când popoarele nu vor cădea de acord asupra 
acestor măsuri, nu suntem siguri că nu vom asista la noui și 
grave catastrofe, 


Teofil Ioncu. 


RECENZII. 


„Basarabia Roşie“ se numeşte o 
revistă în limba rusă pe care o scot 
la Moscova aşa zişii basarabeni din 
Rusia, costituiţi în societate şi lup- 
tând „pentru eliberarea provinciei 
noastre de sub ocupaţiunea româ- 
mească“. Revista este în al şaptelea 
an de existență şi dintr'un sumar pe 
anul 1931, publicat în Nr. 1 (55) pe 
luna lanuarie 1932; vedem cam cine 
sunt colaboratorii constanţi ai publi- 
caţiuni). Singurele nume cunoscute 
sunt: V. Dembo, redactorul technic 
al revistei, A. Şmidt. fost: primar al 
Chişinăului şi dr. Ecaterina Arbore, 
fiica venerabilului Zamfir Arbore. In- 
colo, tot nume streine urechii noastre 
basarabene: Creching, G Sandomir- 
schi, B. Jur, Conrad Bercovici, Da- 
cus; L. Peasetchi, Leonov, D, Ravici, 
G. Lurie, D. Haschin, Bave, M. Dia- 
ciuc, P. Alisov, V. Dimir, M. Mudric, 
M. lordanov,: Mihail Demidov, N. 
Ermacov, D. Tiraspolschi, S. Rozen- 
blit, N. Marcov, G. Şincariuc, A. Sa- 
poltean, D. Bogopolschi, P. Nicolaev, 
C. Peco, I. Palcov, L, Critman, M. 
Dubinschi. B. Vereş, M. Serebrier, 
F. Levenzon, F. Barscaia, P. Sveş- 
nicov, |. Şamraenco, Machedonschi, 
Belov, Temiş, Bolgarov, Cutilo, Bo- 
ciacer, Crasnâi, Slavovici, Podrabi- 
nec şi Cuşnir. 

Am înşirat pomelnicul acesta lung 
de nume spre a se convinge ori şi 
cine cum se înfăţişează emigrațiunea 
basarabeană din Rusia Sovietică şi 
pentru ca să nu mai fie nici o îndo- 
ială asupra faptului, de mult cunos= 
cut, că în numele Basarabiei işi per- 
mit să vorbească oameni cari mau 
nimic comun cu ea. De altfel și te- 
mele, pe care le tratează în „Basa- 
rabia: Roşie* acești iluștri necunos- 
cuţi, sânt doar formal în legătură cu 
Basarabia, în fond însă ele ating nu- 
mai chestiuni de ideologie comunistă 
şi de lăudăroşenie bolşevică. Despre 
sinceritatea convingerilor celor cari 


CRONICA. 


scriu la „Basarabia Roşie“ am pu- 
tea spune doar atât, că V. Dembo 
a fost pe vremuri colaborator la zia- 
rul antisemita lui Cruşevan, A Şmidt 
a fost liberal (ca-de) şi apoi „narod- 
nic“ (poporanist) împreună cu actu- 
alul ministru al Basarabiei d-l Vla- 
dimir Cristi, iar doctorița Ecaterina 
Arbore a fost adepta doctorului Ra- 
covschi care, după cat se ştie, este 
astăzi in disgrație şi a fost exilat 
de Stalin intro republică tătărască 
oarecare de prin părţile Volgei. 
Una din temele de predilecție ale 
„Basarabiei Roşii“ este că românii: 
sunt nişte ocupanțiai provinciei noa- , 
stre şi că ar face bine să părăsească 
Basarabia de bună voe. căci altfel — 
vorba becisnicului: iel de pe mine, 
că'l ucid. Spre marea neplacere a bie~ 
ților scribi dela „Basarabia Roșie“ 
trebue să le spunem, că puterile ar- 
mate ale statului nostru în Basara- 
bia sunt trup din trupul basarabe- 
nilor băștinași, sânt națiunea însăşi 
înarmată şi ca atare nu poate să-şi 
părăsească patria şi teritoriul naţio- 
nal, cum au făcut-o o mână de ră- 
tăciţi cari astăzi flueră a pagubă pe 
la Moscova sau aiurea. Adevăraţii 
fii ai Basarabiei pau părăsit-o nici 
sub Turci, nici sub Ruși şi cu atât 
mai puțin o pot face acum, când gi- 
au dobândit un stat naţional cu toa- 
te aşezămintele ocrotitoare de viaţă 
naţională. De 14 ani fiii Basarabiei 
fac serviciul militar în armata națio- 
nală; de 14 ani rezerviştii basara- 
beni stau încorporați în unităţile mi- 
litare naţionale. Astăzi toată această 
lume românească, pădure deasă de 
baionete naţionale într'un eventual 
răsboi, nu poate fi invitată aşa de 
elegant să-şi părăsească vatra, ogo- 
arele, patria. Acei domni dela „Ba- 
sarabia Roşie“, cari sânt cu adevă- 
rat emigranți din provincia noastră, 
mau decât să-şi aducă aminte hotă- 
rîrile congreselor ţărăneşti basara- 
bene din vara anului 1917: acele ho- 
tărâri au fost clare şi le-au priceput 

şi haimanalele moscovite care dezer- 
tase de pe frontul român, in senzul 
-cà țărănimea basarabeană nu vrea să 
împartă pământul provinciei cu ni- 
meni, câ ea vrea să-l stăpânească 
singură, fără a se întovărăşi chiar 
cu bolşevicii, ŞI cei dela „Basarabia 
Roşie“ să nu uite că lucrurile aceste 
se hotarău în 1917, când țărănimea 
basarabeană era dezarmată şi se mai 
afla sub farmecul puterii Marei Ru- 
sii scapată de sub jugul țarilor. As- 
tăzi, când țărănimea basarabeană face 
a cincea sau a şasea parte din ar- 
mata românească, va ingădui ea ca 
alţii să fie stăpâni pe vatra ei din 
străbuni ? Şi mai ales va ingădui ea 
ca acei stăpâni să fie nişte pârpalagi 
aduşi de vânt? Asta s'o creadă d.d. 
Şmidt, Boceacer, Dembo şi alți sur- 
tucari fără patrie şi obraz... 

Altă temă pe care o tratează „Ba- 
sarabia Roşie“ este creşterea con- 
ştlinței de clasă a proletariatului ba- 
sarabean şi din toată țara româ- 
nească. Asupra acestui proletariat 
îşi îndreaotă nădejdile lor de viitor 
pârpalagii dela Moscova. In mate- 
ria aceasta însă, colaboratorii re- 
vistei roşii au de formulat o mulți- 
me de nemulțămiri la adresa parti- 
delor politice burgeze din România 
şi chiar la adresa socialştilor ro- 
mâni. Partidele acestea, după snusa 
roşilor, şi-au dat mâna şi împiedică 
procesul de trezire şi de organi- 
zare revoluţionară a proletarilor ro- 
mâni. In privinţa această, nu le pu- 
tem da moscoviţilor roşii nici o mân- 
gâere: 85°/ din populaţia ţării romà- 
nești sânt ţărani, pe care o să fle 
greu să-i proletarizăm după concep- 
ţia comunistă, iar colectivizarea ín- 
treprinsă de dictatorul caucazian Sta- 
lin nu prea. dă rezultate nici în Ru- 
sia, cu toate că aceasta a fost dep- 
rinsă din vechime cu stăpânirea în 
devălmăşie a pământului. 

Intro măsură oarecare, lucrul aces- 
ta il înţăleg și cei dela „Basarabia 
Roşie“ şi atunci, ştiţi care ar fi lea- 
cul, pentru ca revoluţia să isbucnea- 
scă odată şi odată şiin România? 
Organizarea nucleelor, un acţivizm 
“mai pronunţat, îndrăzneală mai mul- 
tă, ură mai nestăpânită impotrivă a 
tot ce este cultură şi stat naţional, 


negaţiune absurdă a tot ce este in- 
treprindere burgheză — capitalistă. 
Şi cum p=nele dela „Basarabia Ro- 
şie“ nu-i prea cred pe activiştii şi 
propagandiştii de astăzi ai bolşevis- 
mului din Basarabia şi România (so- 
cotindu-i, poate, chiar trântori ne- 
trebnici ai bugetului sovietic), — îşi 
aduc aminte cu mult drag despre 
vremurile din trecut şi-şi povestesc 
cu foarte puţină modestie isprăvile 
războinice impotriva puterilor armate 
româneşti, în anul 1918 şi mai târziu. 
Este materialul cel mai interesant 
din „Basarabia Roşie“ şi noi cari am 
dori să întreprindem scrierea istoriei 
Basarabiei dela Unire încoace, rugăm 
pe cei cari ar avea în posesiunea lor 
materiale şi mai ales din izvor bolşe- 
vic, să nl le pue la dispoziţie, fie a- 
cestea—scrisori, cărţi, broşuri, mani- 
feste, ziare, numere din „Basarabia 
Roșie“ şi altele. 
PsC: 


„Dicționarul enciclopedic ilustrat“. 
Suntem printre cei dintâiu, cari să 
salutăm cu bucurie apariţia acestui 
mare şi frumos dicţionar al limbei 
române şi să apreciem după cuviință 
meritul „Cărţii româneşti“ din Bucu- 
reşti, care l-a editat. 

Au trebuit să treacă 13 ani dela 
Unire, ca să avem în sfârşit pe lângă 
„Enciclopedia română“ (3 volume, 
1898- 1904) a lui Corneliu Diaconovici, 
demult epuizată şi învechită, şi ne 
lângă „Dicţionarul universal al limbei 
române“ al lui Lazăr Şăineanu, in- 
suficient şi el, —un „Larousse“ ro- 
mânesc, cuprinzător şi modern, care 
să satisfacă pe deplin exigenţele ce- 
titorilor din România Mare. 

Desigur că nu ne vom alătura a- 
celor critici foarte pretenţioşi şi greu 
de satisfăcut, cari caută în marea şi 
trudnica operă a autorilor acestui 
dicționar, d. d. A, Candrea şi Gh. 
Adamescu, numai lipsuri, defecte şi 
greşeli. 3 

Era firesc, ca numai! doi autori şi 
într'un timp relativ foarte scurt de 
cinci ant,să nu ne poată da chiar dela 
prima ediţie o lucrare fără absolut 
nici un defect, 

Apreclind pe deplin munca grea, 
cinstită şi plină de râvnă a autori- 
lor, nu putem trece totuşi cu vede- 
rea un neajuns, pe care-l dorim în- 
depărtat într'o viitoare ediţie. 

Este vorba de partea a doua, isto- 
rică-geografică a dicționarului, com- 
pusă de d. Gh. Adamescu. 

Am căutat cu firească curiozitate 
să vedem, cum a fost tratată în a- 
ceastă parte Basarabia. Şi mărturi- 
sim că mam rămas deplin mulţumiţi, 
găsind că i-s'a dat prea puţină aten- 
ţiune. 

Un exemplu. Din numărul mare de 
figuri reprezentative din trecutul Ba- 
sarabiei, ni se dau numai 19 nume, 
când acest număr putea şi trebuia 
să fie dublat. Aşa constatăm lipsa 
unui: N. Alexandri, L. Casso, V. 
Crasescu, A. Cotruţă, L. şi M, Do- 
nici, |. Doncev, P. Dicescu, E. Gavri- 
liţă, C. Goian. VI. Herţa, I. Hincu, 
St. Margella, S. Murafa, Al. Nacu, 
Gh. Păun, C. Stamati-Ciurea, 1. Sir- 
bu, i. Sircu, Th. Vârnav etc. 

Autorul îşi putea procura uşor in- 
formaţiuni despre aceşti bărbaţi, cari 
pot sta cu cinste alături de alții din 
celelalte provincii româneşti. 


Introducând în dicţionar şi numele 
basarabenilor în viaţă, autorul pare 
a se fi lipsit de un criteriu precis la 
alegere. Căci numai astfel putem ex- 
plica prezenţa celor 7 nume (de alt- 
fel bine alese) şi omiterea (cu inten- 
ție sau din necunoştiință ?)a vre-o 20 
altele, cari meritau şi ele să figureze 
în dicţionar. Reproşăm autorului a- 
ceastă omisiune numai din motivul, 
că D-saa găsit în celelalte provincii 
româneşti un număr relativ mult mai 
mare de personalităţi, pe cari le-a 
crezut vrednice de a fi introduse în 
dicţionar, cu toate că nu meritau în- 
tăetatea faţă de basarabeni. 


Nu vom înşira numele basarabeni- 
lor, cari după noi meritau să între 
în dicţionar. li avem şi-l putem servi 
autorului, care va trebui să recu- 
noască că a greşit, cu voie sau fără 
de voie, omiţându-i. Greşala se poate 
repara la o nouă ediţie când autorul 
va putea face dovada că n'a fost 
părtinitor. 

Revenind la biografiile basarabeni- 
lor intraţi în dicţionar, vom releva 
câteva erori și omisiuni, 


` terare române“ 


Ştefan Gonată (nu Gonâta!) nu 
este macedo-român, ci basarabean. 
A fost numit la 2 lunie 1867, membru 
activ al „Societăţii literare române“ 
care ar fi meritat o tratare mai pe larg, 
independent de „Academia română“, 
care a luat ulterior ființă din ea. 
Gonată a fost silit de guvernatorul 
Basarabiei să renunţe la numire. 

Despre Alexandru Hasdeu trebuia 
şi se putea spune mai mult. In scurta. 
schiţă biografică se afirmă greşit că 
a fost proclamat membru al Acade- 
miei române la 1836, când dânsul a 
fost numit membru al „Societăţii li- 
la 1866 și oprit de 
autorităţile ruse de a primi numirea 
şi a pleca la Bucureşti. Academia 


-română l-a proclamat membru de 


enoare la 1870. 

Bogdan P Hasdeu este tratat prea 
sumar. S'a născut la 1838 şi nu la 1836. 

Nu insistăm mai mult. Ca încheere 
recomandăm d-lui Gh. Adamescu, 
să-şi asocieze pentru ediția a doua 
a dicționarului nu colaborator basa- 
rabean. Lucrul acesta se impune şi 
credem că-l va face. 

Aceasta nu insemnează că până 
atunci să se lipsească un cărturar 
român de această comoară a limbii 
româneşti, 


—U-—N 


Opera litera- 
ră a d-lui Va- 
sile L. Laşcu nu 
credem să fie 
cunoscută ceti- 
torilor români, 
pentru că acest 
român basara- 
bean a scris şi 
scrie numai în 
limba rusă. Am 
publicat în nu- 
mărul trecut al 
revistei noastre 
câteva cugetări luate din volumul 
d-lui V. L. Laşcu, tipărit încă în a- 
nul 1891 la Petersburg, sub titlul 
Counnenia= Opere. Acest volum cup- 
rinde poezii şi cugetări scrise de au- 
tor în perioada dela 1878 până la 
1888. De atunci şi până la Unirea 
Basarable:, autorul a mai scris, în 
afară de poezii, piese de teatru, nu- 


66 


VIAŞA BASARABIEI 


vele, schiţe, povestiri pentru copii, 
iar după Unire, făcând cunoştinţă cu 
poezia românească, a tradus cu mult 
talent şi indemănare din Grigore 
Alexandrescu, Vasile Alixandri, M. 
Eminescu, Gheorghe Coşbuc, A.VIlă- 
huţă, P. Cerna, &. Murnu, lon Mi- 
nulescu, Mih. Zamfirescu, N. Beldi- 
ceanu, Șt. O. Iosif, D. Anghel, G. 
Topărceanu, A. T. Stamatiad, I. C. 
Savescu, T. Robeanu (G. Popovici), 
lon Al-George, G Bacovia, Lucian 
Blaga, Demostene Botez, Mihail 
Codreanu. Nichifor Crainic, V. De- 
metrius, Ovid Densuşeanu, Victor 
Eftimiu, Ion Foti, Octavian Goga, 
G. Gregorian, E. Isac, I. Valerian, 
V. Voiculescu, G. Talaz, Maria Baiu- 
lescu, N. Milcu, A. Terziman, I. Ne- 
niţescu şi A. Verea, tipărind în anul 
1928 la Chişinău chiar şi o Antologie 
cu bucăți din poeţii citaţi—antologie, 
prefațată de d. Ştefan N. Ciobanu— 
membru al Academiei Române şi 
profesor la Facultatea Teologică din 
Chişinău. 

Lirica originală a d-lui V. L.Laşcu 
a fost pe vremuri apreciată de cri- 
tica literară rusă, iar numele său 
s'a văzut în revistele și ziarele mari 
alături de ale unor poeţi cari au în- 
trat cu triumf în panteonul poeziei 
rusești. Noi ne facem datoria şi a- 
tragem atenţia poeţiinr români basa- 
rabeni, cari ştiu limba rusă, asupra 
operii poetice a d-lui V. L. Laşcu 
şi-i îndemnăm să încerce să-l trans- 
pule în limba noastră românească. 
Asta ar fi o răsplată dreaptă pentru 
acela care cu atâta dragoste a ți- 
nut să-i facă cunoscuţi publicului 
cetitor rus pe cântăreții noştri na- 
ționali. 

Dăm în numărul de faţă traduce- 
rea unei poezii din volumul d-lui Va- 
sile Lascu şi îl rugăm să încerce 
e] singur, măcar acum la bătrâneţe, 
să ne cânte ceva în limba dulce ro- 
mânească. Noi ii stăm la dispoziţie 
cu paginile „Vieţii PERRIER 


Demostene Botez. Călătorii (Viața 
Românească. anul XXII No. 7--8, 
anul XXIII No. 1—7). Descrierea că- 
lătoriei dela Marsilia la Cairo e: 


uşoară şi plăcută, autoru! având da- 
rul de a nu plictisi pe cititor, prin 
variaţia stilului. Originală e descrie- 
rea portului -Marsilia cu Cannebiera 
lui celebră şi a Buiabezei. Viaţa pe 
bord e de asemenea plină de cu- 
loare, Despre portul Alexandria ni- 
mic! O trecere dela debarcader la 
gară in fugă de automobil. Fraza 
aruncată în pripă de „case joasa şi 
murdare“ e departe ca steaua polară 
de realitate. Nu există in Egipt un 
oraş mai modern şi cu case mai fru- 
moase ca în Alexandria. Dacă mai 
vedea curmalii şi femeile acoperite 
te-ai crede întrun oraş din apusul 
Europei. Atâtea rarităţi ca: muzeul, 
coloana Pompei, catacombele, piaţa 
si statuia lui Mehmet-Ali, grădina 
Nuzha, statuia lui Nubar-Paşa şi 
coloana Kartum, palatul Raz-el-Tin 
cu reşedinţa de casă a Kedivului, 
farul și fortul Napoleon, autorul nu 
le-a văzut şi nici ma auzit de ele... 
Oricât de puțin ar sta cineva în E- 
gipt, Alexandria nu merită o ase- 
menea insultă de „case joase şi 
murdare“ şi atât! 

Peisagiul deltei Nilului e prins des- 
tul de bine din fuga vertiginoasă a 
trenului. Parcelele irigate şi veşnic 
verzi, lanurile de grâu şi porumb, . 
semănăturile cu flori albaștre de in, 
livezile de banani şi curmali printre 
canalele pline cu bărci, munca mile- 
nară şi invariabilă a ţăranului felah 
la udatul lanurilor cu sakieh învârtit 
de cămile sau șaduf învârtit cu 
mâna, bivolii ce merg agale cu frâul 
vârit prin nări, satele cu locuinţi 
preistorice şi mizeria vieţei de felah 
în mijlocul opulenţei generale, toate 
corespund realităţei şi impresionează 
pe cetitorul ce nu a văzut delta Ni- 
lului, care dă trei recolte pe an şicare 
era considerată în evul antic „Grâ- 
narul Romei“. 

Cât despre mirarea autorului că 
splendizii curmali seamănă cu pal- 
mierii din a căror familie fac parte, 
confuzia ibişilor cu eleganții flamanzi, 
tubul de aur ce-l poartă femeile la 
nas şi care nu e decât de alamă 
strălucitoare, precum şi culoarea gal- 
benă a Nilului pe care şi-o inchi- 
puia şi Eminescu care nu vizitase 
Egiptul, când a scris versurile: 


Nilul mişcă valuri blonde pe câm- 
pii cuprinşi de Maur 


Sub acel cer de Egipet revărsat 
în foc şi aur. 


“toate aceste fraze necontrolate şi 
puerile, strică mult ansamblul des- 
crierei... 

Ajungem în sfârşit la Cairo, în lu- 
na August, când toată lumea cu 
dare de mână fuge din Egipt,.in plin 
sezon mort. Pentru acel ce cunoaşte 
această metropolă, cea mai populată 
din toată Africa, strânge urit din 
sprincene la citirea celor însirate de 
autor atât de incomplect şi uneori 
atât de fals... 

Este mai intăi inadmisibil pentru 
un călător să viziteze în Cairo nu- 
mai Windsor-otel, muscheia Hassan 
şi Kait-bey, Citadela, cimitirul Ma- 
melucilor, cafeneaua Arab-Paşa, pi- 
ramidele şi sfinxul. Dar Muzeul care 
reprezintă quintezenţa muncei atâtor 
arheologi vestiți dela Mariette paşa 
şi Maspero până în zilele noastre 
când s'a descoperit mumia şi bogă- 
tiile din cavoul lui Tout-ank-Amon ?! 
Dar grădina zoologică unică în tot 
continentul african ?? dar universi- 
tatea arabă El Azhar 2? şi câte al- 
tele! Afară de descrierea plastică a 
-călăritului pe cămile, o scenă de ca- 
re abuzează toți turiştii spunând 
veşnic acelaș lucru şi descrierea ma- 
cabră a unui cimitir arab îngropat 
în nisip, nu găsești de cât două-trei 
fraze despre moscheia Hassan şi 
Kait-bey, căci 'restul sint aprecieri 
asupra societăţii ce mergea după 
bagheta ghidului incult... ; 

Acolo unde însă s'ar revolta toț 
călătorii ce s'au perindat de secole 
prin ţara Faraonilor, dacă ar putea 
să citească spusele autorului, e de 
bună seamă la capitolu! vizitărei pi- 
ramidelor. Pe lângă informaţii gre- 
şite şi necontrolate ca: 15 klm, dis- 
tanţă din oraş la piramide, în loc de 
6; intrarea în piramida Keops ve la- 
tura de răsărit, când toate pirami- 
dele au întrarea pe fațada de nord; 
nici un turist ma vizitat toate trei 
piramide Giseh, etc., nu ştii cum să 
califici starea de spirit a autorului 
care afirmă că la poalele piramide- 
"or n’a simţit nici o impresie,că mai 

emoţionant este un zgârie nori din 
America, că inutilitatea acestor con- 
strucţii ciclopelne l-a făcut să ex- 
prime că toate trei piramidele sînt o 
stupiditate! Comparaţia între splen- 
doarea de civilizaţie şi tehnică a 
arhitecturei piramidelor — unica ră- 
masă din cele 7 minuni ale lumei — 
cu satele preistorice ale felahilor 
din deltă, o ruşine a civilizaţiei, pe 
care nici nu face a-ţi rezemă pri- 
virea, e cu desăvârșire lipsită de 
gust, tocmai prin tendința de a de- 
veni originală... 


G. Raşcu, profesor 


Al. Hasdeu şi Skovoroda. Sub tit- 
lul „Un filosof mistic“ a apărut în 
1930 (la Socec) traducerea din ru- 
seşte a studiului istorico-critic al lui 
Alexandru Hasdeu despre filozoful 
mistic ucrainean Grigorie Varsava 
Skovoroda. Studiul a apărut în re- 
vista rusească „Telescop" din 1835 
şi a fost tradus de d-l M. Majewski. 
In prefața traducerii făcută de d-! 
Em. C. Grigoraş se arată pelângă 
importanța studiuiui şi locul, pe 
care-l ocupă Al. Hasdeu în literatura 
noastră filozofică. După metatizica 
teosofică a lui D. Cantemir şi cea 
creştino-știinţifică a lui Petre Stama- 
tiadi urmează mişcarea mistico-reli- 
gioasă cu nuanţă ortodoxă a lui Al. 
Hasdeu. El a reintronat în Rusia 
PEPON şi misticismul cre- 

tin. 

Misticismul, care a căutat să răs- 
toarne regimurile politice, explică la 
Al. Hasdeu ideile sale revoluționare 
şi lupta contra lumil celei nouă. 

Reţinem din interesanta prefață a 
d-lui Grigoraş această tristă veste: 
„Moştenitorii (lui B. P. Hasdeu) pun 
mare preţ pe necunoașterea opere- 
lor Hasdeilor“ Să fie vorba de un 
sechestru aplicat pe opera acestor 
mari bărbați, care a devenit de mult 
un patrimoniu naţional ? Ar fi şi ne- 
drept şi antinațional şi ilegal, deci— 
condamnabil şi nu putem crede că-i 
adevărat! 

—U-—N 

Eufrosina Dvoicenco. Acesta este 
numele unei tinere cercetătoare a 
relaţiilor literare româno-ruse. De 
origină rusă, din ţinuturile Volgei, 
doamna E. D. este astăzi învăţă- 
toare la Bucureşti, unde şi-a luat şi 
licenţa în litere. Relevăm din cerce- 
tările D-sale studiul „Influența lite- 
raturii ruse asupra scriitorului Con- 
stantin Stamati”, apărut în 1929 la 
Vălenii de Munte, Studiul este foarte 
documentat,interesant şi aduce multe 
contribuţiuni nouă la cunoaşterea 
scriitorului basarabean Stamati, de- 
spre care D-Sa pregăteşte un studiu 
mai intins. Tot D-Sale îi datorim 
stabilirea definitivă a datei morţii 
scriitorului: 12 Septembrie 1869. Sta- 
mati este înmormântat în curtea bi- 
sericei vechi din satul Ocniţa (Hotin). 
A avut în momentul morţii 72 ani: 
s'a născut deci la 1797. (Vezi: „Mor- 
mântul scriitorului C. Stamati“ în 
ziarul „Adevărul“ din 24 Septembrie 
1931). Aşteptăm dela harnica cerce- 
tătoare și alte lucrări in direcţia a- 
ceasta cât şi colaborarea la revista 
noastră. 

—U-—N 


Cultura Poporului, apare sub în- 
grijirea Asociației învăţătorilor din 
Cetatea-Albă, director T. Iacobescu, 
An, II], No. 1, lanuarie 1932, Ceta- 
tea-Albă. 

Basarabia nu este provincia răs- 
făţată de publicaţiuni periodice. O 
revistă de cultură naţională în pro- 
vincia noastră este ca o rară rază 
de lumină şi căldură binefăcătoare. 
lată dece ne bucurăm că revista 
„Cultura Poporului“, de sub îngrijirea 
Asociaţiei Invăţătorilor din Cetatea- 
Albă, a păşit în anul al III-lea al 
existenţei sale. Meritul in primul 
rând revine desigur, directorului ace- 
stei publicațiuni, d-lui T. lacobescu, 
deputat de Cetatea-Albă. D-l Iaco- 
bescu, se ştie, este un activ om po- 
litic. care, aparent,—de zece ani ne- 
intrerupt face parte din parlament, 
a rupt de mulţişor cu şcoala. 
D-sa este învățător şi a fost, pe 
vremuri, revizor şcolar, Totuşi, dacă 
d-l lacobescu nu mai are posibili- 
tatea de a predă lecţii in clasă, suf- 


letul i-a rămas legat pentru tot- 
deauna de şcoală, Dovadă preocupa- 
rea de interesele învățământului, ma- 
nifestată in atâtea rânduri în cari- 
era d-sale politică şi oarecum sim- 
bolizată în frumoasa publicaţiune 
dela Cetatea-Albă. 

Numărul recent din „Cultura Po- 
porului“ apărut în Ianuarie c. este 
inchinat sărbătoarei naţionale din ziua 
de 24 Ianuarie. Articolul prim, cu un 
reuşit portret (clişeu) al Domnitoru- 
lui Alexandru lon Cuza, poartă 
semnătura d-lui T. lacobescu. Arti- 
colul în intregime este o evocare 
istorică dela plămădirea neamului, 
până în zilele noastre, exprimat în 
termeni de caldă inspiraţie şi drago- 
ste de țară. D-i T, lacobescu are 
meşteşugul sintetizărilor istorice ex- 
puse în limpede lumină, ştiind a ocoli 
balastul amănuntelor, astfel ca să 
relasă un tot concentrat şi armonic. 
D-sa întrebuinţeză in exprimarea 
gândurilor întreaga gamă literară 
dela înălțimea poetică la conturarea 
de termeni cea mai simplă. Şi acea- 
sta fără sforţare, fără poză, ci sim- 
plu şi firesc, 

lată câte-va rânduri, care redau 
momentul după scurgerea năvăliri- 
lor barbare: 

„Puhoiul barbar se mistue lent; 
„valurile lui se preling cu încetul 
„de pe stânci şi țărmul rămâne cu- 
„rat şi fertil, însetat după hrană 
„proaspătă şi curată“, 

Sau portretul lui Alexandru lon 
Cuza : 

„Alexandru Cuza rămâne vie a- 
„mintire în inima Românilor, fiindcă 
„a fost cel dântâiu Domn al țării 
„libere şi cu dragoste adâncă pen- 
„tru poporul muncitor. 

„Subt el s'au înfăptuit reforme cu 
„adânci rezultate, simţite de norod. 

„A fost Domnul țăranilor. 

Revista,este îmbogățită cu un va- 
riat material în proză şi versuri, 
„Dascălul*“ — versuri — poartă sem- 
nitura cunoscutului poet ardelean 
I. U. Soricu. „Dascălul“ este un imn 
de slavă la adresa umilului şi umi- 
litului muncitor al şcolii: iînvăţăto- 
rul. 

„Tăcut şi singuratec te-au cunos- 
cut strămoșii. 


„Prin pulbere cu pasul, cu gândul 
printre nori, : 

„Munții noștri aur poartă“ est 
urmarea uvei lungi şi interesante in- 
semnări dintr'o excursie în munții 
Moldovei, povestită de d. Murcea 
Ispir. Articolul este ilustrat şi cu 
câte-va vederi şi deşteaptă interes 
pentru pitorescul naturii româneşti. 
D-na Elena Ionescu face în „Gruiu- 
Sânger“ o interesantă analiză critică 
a legendei cu acest nume. 

Revista are şi articole de infor- 
matie şi desluşiri privitoare la viaţa 
obştească ca „Sănătatea publică a 
jud. Cetatea-Albă* de D-r C Sufleri. 
„Satul și primarul său“ de d. Al.T. 
Buza, „Legile țării desluşite pe în- 
țelesul sătenilor de d-l V, G. Mi- 
rescu etc. 

Ca incheiere avem o bogată parte 
informativă mai ales privitoare la 
nevoile învăţătorilor (salarii, bănci, 
activitatea Asociaţiei, îndrumăsi di- 
dactice etc.), apoi recenzii, informa- 
țiuni etc. 

Tipărită cu îngrijlre pe 40 pagini 
format prezentabil, revista „Cultura 
Poporului“ merită să treacă margi- 
nile unui judeţ, putând fi preţuită, pe 
drept, ca una din publicaţiile serioase 
şi preţioase din Basarabia. z 


Dela Hasdeu cetire, aşa se nume- 
şte mănunchiul de cugetări, pe care 
le-a cules d. Liviu Marian din vasta 
operă a marelui român basara- 
bean. Acest mănunchi de cugetări şi 
gânduri înaripate ale nemuritorului 
Bogdan Petriceicu Hasdeu vine cât 
nu se poate mal la vreme. Anul a- 
cesta se împlinesc 25 ani dela mo- 
artea marelui scriitor şi patriot, şi 
societatea, in aceste vremi fatale 
pentru om, este bine să-şi impro- 
sveteze sufletul cu invăţături inalte 
din izvorul nesecat de credinţă, în- 
ţălepciune, ştiinţă, adevăr, frumos, 
iubire de oameni şi de patrie, revăr- 
sate ca mărgăritare preţioase în o- 
pera lui B. P. Hasdeu. Această o- 
peră nu-i uşor de găsit. Ea stă ín- 
chisă în cărţi şi publicaţiuni uitate, 
pe cari numai cercetători neobosiţi, 

caută 
Române, 


ca d. Liviu Marian, le mai 
prin biblioteca Academiei 
sau a Universităţii din laşi. 

Ne facem plăcuta datorie inregi- 
strând apariţia broşurei d-lui profe- 
sor Liviu Marian, care pe lângă sar- 
cina de grea răspundere pe care o 
poartă ca director al „Liceului B. 
P. Hasdeu, găseşte timpul şi deli- 
ciul vieţii sale intru cercetarea ope- 
rii marelui fiu al Basarabia, pe ca- 
re tocmai noi basarabenii o cunoaş- 
tem aşa de puţin. 

Broşura. „Dela Hasdeu cetire“, cu 
clişeul lui B. P. Hasdeu şi 32 pa- 
gini. a apărut chiar zilele acestea 
la tipografia „Cărţii Româneşti“ din 
Chişinău şi s'a pus în vânzare cu 5 
lei exemplarul. gH 


INSEMNĂRI. 


D. Alexandru 
Vaida - Voevod, 
cunoscutul bar- 
bat de stat, fost 
prim ministru al 
primului guvern 
parlamentar în 
România Mare, 
fost ministru de 
externe şi de 
interne, fruntaş 
al vieţii publice 
din Ardeai, a 
împlinit pe ziua 
de 27 Februarie 60 ani de viaţă. 
Toată presa românească l-a consa- 
crat sărbătoritului articole elogioase 
şi a redat festivitatea în cinstea d-lui 
A.  Vaida-Voevod, organizată de a- 
micii săi ardeleni la Cluj. 

Noi basarabeni participăm la săr- 
bătorirea d-lui A. Vaida-Voevod cu 
sentimentul de recunoştinţă adâncă. 
pentru clipele neuitata de entuziasm 
naţional, pe care ni le-a procurat 
acest luptător al cauzei româneşti 
şi pentru serviciile aduse Basara- 
biei de acest remarcabil barbat de 
stat, 

Trăiţi în izolarea grozavă, pe care 
numai ţarizmul moscovit a putut s-o 
conceapă şi s-o înfăptuiască la Prut 
pentru românii basarabeni, aceştia 

au luat cunoştinţă de A. Vaida:Voe- 
vod în Octombrie 1918, când au af- 
lat fapta de curaj sublim a aceluia 
care vorbea în 18 al acelei luni în 
parlamentul dela Buda-Pesta în nu- 
mele națiunei române din Ardeal şi 
Ungaria, anunțând deciziunea Co- 
mitetului Naţional Român de a uza 
de dreptul firesc al popoarelor de 
aşi hotărâ liber soarta, drept, con- 
sfințit şi de războiul mondial. Basa: 
rabia, abla scăpată şi ea de sub ju- 
gul rusesc şi unită cu partia, saluta 
cu entuziazm declaraţia d-lu A. Val- 
da- Voevod. In glasu-i tunator din 
parlamentul Ungariei, Basarabia pre- 
simțea un viitor sprijin în treburile 
ei politice, care se turnau cu atâta 
anevoinţă în formele de drept naţio- 
nal şi internațional, 


Şi Basarabia nu s'a inșălat. La 
Conferința Păcii dela Paris şi apoi 
la Londra, d. A. Vaida-Voevod, in- 
tăi ca delegat al Ardealului, apoi 
ca prim-delegat şi prim-ministru al 
României, a avut marele rol dea 
înlătura multele piedeci care se pu- 
neau în calea statului român intre- 
git şi de a prezinta cauza româ- 
nească generală şi, in special, pro- 
blema Basarabiei sub aspectul isto- 
ric-natural al lumei noui ce răsarea 
în Europa Centrală în urma războ- 
iului şi triumfului dreptului şi drep- 
taţii asupra robiei şi nedreptăţilor 
seculare. Ca rod al muncii d-lui A. 
Vaida-Voevod, secundat de colabo- 
ratorii săi, printre cari şibasarabea- 
nul nostru d. lon Pelivan, a fost a- 
cel act diplomatic de insămnătate 
istorică, prin care ni se recunoștea 
de cătră marile puteri formal Basa- 
rabia. Toată lumea românească şi 
mai ales cea din Basarabia, care a 
urmărit cu infrigurare lupta ce s'a 
dat la Paris şi Londra, a primit cu 
adâncă recunoştinţă serviciile primu- 
mulul ministru “şi diplomatului cu 
mila lui Dumnezeu — d. Alexandru 
Vaida-Voevod. Totodată Basarabia 
a regretat mult, că tratativele ince- 
pute de d. Vaida-Voevod cu statul 
vecin Rusta în 1920, în scopul unei 
normale vecinătăţi, cu toate că erau 
promițătoare de succes, au fost in- 
trerupte, şi de atunci şi până astăzi 
încercările, care s'au mai făcut, n'au 
mai dat rezultatul dorit. 

Activitatea de mai târziu a d-lui 
A. Vaida-Voevod se încadrează în 
marea strădanie națională, pe care 
au depus-o şi o depun românii din 
noul stat românesc pentru adapta- 
rea lui şi a tuturor instituţiilor pub- 
lice la nevoile neamului românesc și 
pentru unificarea sufletească, recla- 
mată de consolidarea desăvârşită a 
statului român, dar înţălească de- 
seori greşit ca o nivelare, inutilă şi 
dăunătoare chiar a energiilor naţio- 
nale, sau, ceiace-işi mai greşit. ca o 
nesocotire a zi cui drepte şi 
verde româneşti ale provinciilor u- 
nite. Basarabia a privit şi priveşte 
şi această activitate a sărbătoritului 
de azi cu mult şi cald interes, re- 
cunoscând în munca şi luptele d-lui 
A. Vaida-Voevod un ecou al prop- 
riilor ei frământări şi năzuiaţe, De 
aceia, Basarabia îi urează fruntaşu- 
lui român A. Vaida - Voevod ani 
mulţi şi fericiţi, spre izbădirea de- 
săvârşită a idealului naţional român. 

EnH, 


Bicentenarul lui 
George Washing- 
ton. Implinindu-se 
200 ani dela naşte- 
rea lui George 
Washington, fău- 
ritorul Statelor U- 
nite ale Americei 
de Nord, in toate 
statele din lume şi 
în țara noastră s'a 
sărbătorit data a- 
ceasta, scoţindu- 
se în evidență ro- 
lul istoric şi caracterul sublim al erou- 
lui american. Născut în 22 Februarie 
1732 dintro familie de mici proprie- 
tari de pământ în statul Virginia, 
George Washinton n'a avut posibili- 
tatea să-şi facă învăţătura la vre-o 
şcoală mai înaltă. A avut o copilărie 
şi o tinereţă grea, plină de munci 
obositoare în gospodărie, care insă 
nu Pau împiedicat să se cultive prin 
cetit şi studii făcute în familie, sub 
conducerea mamei sale — o femeie 
foarte vrednică. La vrâsta de 16 ani 
G. W. a ajuns să stăpânească cea 
mai rentabilă meserie de pe vremea 
acea de geometru, ceia ce i-a dat 

posibilitate să câştige bani, pe care 
i-a plasat nimerit in pământ şi în 
gospodărie. Aceasta, apoi moştenirea 
unui frate al său şi zestrea din că- 
sătorle Pau făcut pe G. W. om bogat 
şi cel mai mare gospodar pe moşia 
sa din Mount Vernon. 

Este epoca luptelor de întăietate 
între englezi şi francezi pentru stă- 
pânirea de colonii. In 1763, Anglia, 
după lungi războaie, rămâne stăpână 
pe America de Nord şi pe India, dar 
şi cu mari datorii, pe care vroia să 
le plătească şi cu ajutorul coloniilor. 
Acestea mau vrut şi s'au răsculat. 
G. Washington, fost maior în miliția 
engleză şi ca unul din fruntaşii a- 
mericani ce au mllitat pentru ideia 
independenţii coloniilor americane, 
este pus în 1775 de Congresul Ge- 
neral al Coloniilor, întrunit incă din 
14 * Septembrie 1774 în Filadelfia, 
comandant suprem peste armata a- 
mericană. Lupta intre americani şi 
englezi durează până la 1783 și se 
incheie, după o Intervenţie armată a 
Franţei, prin recunoaşterea indepen- 
denţei celor 13 state americane, foas- 
te colonii. Inchegarea lor într'o U- 
niune s'a făcut cu multă trudă, şi 
contribuţia lui G. Washington a fost 
mare. Când în 1789 Constituţia Uniunii 
Statelor Americane de Nord a întrat 
in vigoare, G. W. a fost ales cu 
unanimitate de voturi de Congresul 
General ca preşedinte şi această 
demnitate i-a fost dată şi pentru o 
nouă perioadă de patru anl. Ca șef 
al noului-stat, G. W. a prezidat pu- 
nerea bazelor acelei politici de muncă 
sistematică pe toate tărâmurile şi de 
neutralitate în raporturile cu statele 
Lumei Vechi. Acesteau făcut din Sta- 
tele Unite ale Americei de Nord cea 
mal puternică republică democratică 
din toată lumea. G. W., mort în 14 
Decembrie 1899, a trecut în istoria 
patriei sale ca „cel dintăi la război, 
cel dintăi în pace şi cel dintăi în ini- 
mile concetăţenilor săl“, iar în istoria 
universală ca cetăţeanul ideal, care a 
ştiut să-şi servească statul prin mun- 
că neobosită pe tărâm economic, prin 
fapte de caracter la posturile de co- 
mandă, prin luptă şi jertfă unde îl 
cerea datoria. A fost şi rămâne o pildă 
cetățenească pentru toate timpurile 


şi neamurile de pe lume. D. N. Iorga, 
vorbind la festivalul dela Ateneu, la 
Bucureşti, unde s'a comemorat bicen- 
tenarul lui G Washington, a spus: 
„A fost un nobil fără prejudecăţi, un 
moşier fără lăcomie, un luptător fără 
cruzime, un om popular fără dema- 
gogie. Prin toate stările el a dus a- 
celaş suflet, neschimbat în curăţenia 
lui absolută“. 


P; C; 


Colecţia de fotofrafii etc. Ni se 
aduce la cunoştinţă despre colecţia 
d-lui Manuil Poleac care ar prezinta 
un interes destul de mare pentru 
cercetătorii trecutului Basarabiei. 
Am avut prilej să vedem parte din 
această colecţie. D-1 M. Poleac a 
început strângerea acestor docu- 
mente materiale asupra trecutului 
basarabean din dragoste pentru pro- 
vincia noastră şi astăzi are peste 
2000 fotografii de oamenii din trecut 
şi de vederi basarabene. 

D-l M. Poleac mai adună docu- 
mente şi cărţi şi broşuri editate în 
Chişinău şi în alte centre din Basa- 
rabia, sau privitoare la provincia 
noastră. Printre documente, ar fi 
manuscrise dela poetul rus A. Puş- 
chin, dela mitropolitul Gavriil Bă- 
nulescu - Bodoni, dela comandan- 
tul suprem al oștilor ruse din răz- 
boaele ruso-turce la începutul seco- 
lului trecut—generalul conte Goleni- 
scev-Cutuzov. şi altele. 

D-1 M, Poleac ar avea întenţiu- 
nea să elaboreze un volum cuprin- 
zând enumerarea documentelor şi 
conținutului lor, o bibliografie şi fo- 
tografiile cele mai interesante şi mai 
caracteristice, 

Noi îi dorim succes şi aştep- 
tăm lucrarea, 

V.B. 


REDACȚIONALE. 


Romanul d-lui C. Stere este eveni- 
mențul literar cel mai proaspăt pe 
care revista „V. B.“ ar fi dorit să-l 
desluşască cetitorilor săi chiar în nu- 
mărul de față. D-1 prof. Const. Ale- 

xandrescu, colaboratorul nostru în- 
târziind însă cu studiul d-sale, ne fa- 
cem plăcuta datorie de ai anunța pe 
cetitori că pomenitul studiu il vom 
publica în numărul viitor. 


Basarabia, studiu istoric, politic, 
etnografic, datorit d-iul L-ct. Colonel 
I. A. Popescu II şi apărut de curând 
în editura „Cărţii Româneşti“ din Chi- 
şinău, va interesa pe toţi cei ce ur- 
măresc problemele legate de provin- 
cia noastră. D-l prof. G. Raşcu va da 
în numărul viitor al „V. B.“ cuprinsul 
lucrării d-lui I, A. Popescu mai amă- 
nunțit. Aici ne mărginim a spune, că 
studiul este orefățat de d-nii profe- 
sori H. D. Dăscălescu și lon Peretz 
şi se prezintă intrun exerior plăcut 
cu tot prețul modest de 40 lei exem- 
plarul, 


S'AU PRIMIT LA REDACȚIA „V.B.“ 


1) „Cetatea Albă“ revista ce apa- 
re în anula! doilea, ca organ al Şcoa- 
lei normale din oraşul cu acelaş nu- 


me. Abonamentul anual 60 — 100 lei. 

2) „România literară“, noua gazetă 
săptămânală de critică şi informaţie 
literară, artistică şi culturală, ce a- 
pare la Bucureşti sub direcţia scrli- 
torului Liviu Rebreanu. Abonamentul 
anual 300 şi 500 lei. cu numărul 5 lel. 

3) „Mănăstirea Hârbovăţ — foaie 
misionară, ce apare la acea mănăs- 
tire din jud. Orhei şi este în anul al 
doilea. Se imparte gratuit şi se sus- 
ține din jertfe. 

4) „Sfatnicul meu“ — patru broşuri 
din Biblioteca „Astrei“ culturale ba- 
sarabene, cu sfaturi şi îndrumări să- 
nătoase pentru gospodărie. 

5) „Cultura porumbului” — de ing. 
agr. D. Cărăuş - preşedintele Came- 
rel de Agricultură jud. Lăpușna, a 
cincea broşură din Biblioteca popu- 
lară a „Astrei“ basarabene. 

6) „Observatorul social economic“ 
revistă trimestrială de studii şi an- 
chete social economice, aparela Cluj 
sub conducerea profesorului Gheor- 
ghe Moroianu. Abonamentul 300—500 
lei, un număr 75, 


GREȘELI OBSERVATE IN No. 1. 


La pagina 11, rândul 13: 


în loc de Nevodcicov și Neofit tre- 


bue Nevodcicov — Neofit. 


za “AUR ne T NE 
nE ii 40 » 


în loc de complect trebue complex. 
: Sufletul ei? O îmbinare de misti- 


cism și pozitivism. 


1 n 40 n 


17-18: Temperamentul ei? O fluturare per- 


petuă de evantai peste jarul plă- 
cerilor, la care nu renunţă. 


3: în loc de eveniment trebue aver- 


tisment. 


jos: Vezi „Istoria Bisericii din Basarabia“ 1931, 


de N. Popovschi. 


Tipografia Băncii Centrale Cooperative 
Chișinău, str, Principele Nicolae No. 25 

CHEMARE. 


„Viaţa Basarabiei“ îşi expune programul în primele ei 
pagini. In cadrul acestui program înțelegem a fi plini de 
luare aminte față de manifestările de acest ordin ale vlă- 
starelor născute și crescute pe pământul Basarabiei și care 
azi s'or găsi altoite ori unde în cuprinsul României Mari. 
De aceia îndreptăm astăzi chemare căte toți aceștia, în- 
demnându-i să răspundă la ea. 

Faptele bune, faptele de cultură, lucrările de ştiinţă 
şi scrisul măestrit ale acestora vor găsi întotdeauna ecou 
şi adăpost în paginile revistei noastre. 

Nu vom precupeți nimic și nu ne vom da în lături dela 
nici un sacrificiu, pentru a putea arăta colectivităţii româ- 
nești de pretutindeni comorile sufleteşti ce zac încă nede- 
slănțuite în spiritul fraților dintre Prut şi Nistru. 

Basarabia culturală încă nu s'a manifestat colectiv şi 
nu şi-a dat încă măsura puterilor ei, Incurajând pe tinerii | 
ei scriitori şi dând posibilitate oamenilor ei de cultura să 
afirme aci posibilitățile intelectuale ale provinciei noastre, 
socotim că este pasul care duce la crearea unei atmosfere 
nouă pe un tărâm pe care s'a lucrat până acum disparat 
şi fără ecou. 

Chemăm deci pe frați noştri la lucru. 

„VB: 


Abonamentele şi toată corespondența pentru revista 
„Viaţa Basarabei“ se trimite pe adresa următoare: 
D-lui Pan. Halippa, str. Iașilor 15, Chişinău. 
Redacția și 
Administrația Revistei „V. B.“ 


Colaboratorii revistei „Viaţa Basarabei“ sunt rugați să 
trimită materialul lor scris citeț și numai pe o parte. 


Orele de lucru și de primire la redacția și administra- 
ţia revistei „Viața Basarabei“ sunt: dimineața între 11-1 şi 
seara între 5-6, 

Redacția și administrația 
revistei „V. B.“ 


“Acest număr al revistei „Viaţa Basarabei“ vi se trimite 
spre a lua cunoștință de editura noastră, cu rugămintea de 
a vă abona. 

Reţinerea numărului acestuia o vom considera ca un 
consimțimânt de a vă prenumera printre abonaţii noştri. 

Dacă nu doriți să fiți abonat la revistă, rugăm să ne 
restituiți numărul de față. 


Administrația revistei „V. B.“ 


Rugăm stăruitor pe prietenii şi abonaţii revistei să 
dea numărul de față spre cetire tuturor doritorilor, îndem- 
nându-i să se aboneze la ea. 

La prima cerere i se va trimite oricui numărul de 
față şi cele ce vor urma. 

Rugăm adresa să fie dată exact, arătând și oficiul 


poștal. 
Administrația revistei „V. B.“ 


TIPOGRAFIA 
Băncii Centrale Cooperative 


CHIȘINAU 
Str. Principele Nicolae No. 25 
4.73 Telefon 4.73 


Preţul 15 lei 


